Турдибаев Алишер Тулаганович\nэлектрон почта: r.rixsiev@toshvil.uz\nэлектрон почта: @toshvil.uz\nвилоят ҳокимининг самарали иш фаолияти учун зарур шарт-шароит яратиш;\nвилоят ҳокимлиги гуруҳ ва котибиятлари билан ҳамкорликда вилоят ҳокими иштирокида ўтказиладиган асосий тадбирлар (йиғилишлар, комиссия мажлислари, ҳудудларга чиқиш ва ҳ.к.)нинг ҳафталик-кунлик режа жадвалларини ишлаб чиқиш;\nвилоят ҳокими раислигида ўтказиладиган мажлислар, йиғилишлар ва бошқа тадбирларга таалуқли ҳужжатларнинг тайёрланишида қатнашиш ва муддатида, сифатли тайёрланишини назоратга олиш;\nвилоят ҳокимлиги мажмуалари билан биргаликда вилоят ҳокими иштирок этадиган тадбирларга тегишли маълумотлар, ахборотлар, маърузалар тайёрлашда иштирок этиш;\nЎзбекистон Республикаси Президенти Администрацияси, Вазирлар Маҳкамаси, Олий Мажлисдан келган фармонлар, қарорлар, фармойишлар ва топшириқларнинг ўз вақтида тайёрланишини назоратга олиш;\nВазирликлар, идоралар, вилоят бошқармалари раҳбарларини, шаҳар ва туман ҳокимларини вилоят ҳокимининг қабулида бўлишларини таъминлаш;\nВилоят ҳокимлиги Ишлар бошқармаси билан биргаликда жисмоний ва юридик шахсларнинг қабулини ташкил этиш;\nВилоят ҳокимининг тегишли раҳбарлар билан мулоқоти учун тезкор алоқа билан таъминлаш;\nВилоят ҳокимлигида ташкил этилган "Ишонч телефони" орқали тушаётган мурожаатларни қабул қилиш ва ижрочиларга етказиш;\nҳокимликнинг тегишли фаолияти тўғрисида жамоатчиликни белгиланган тартибда хабардор қилишни ташкил этади;\nВилоят ҳокимлигида ижро интизомини мустаҳкамлаш чора-тадбирларини амалга оширади;\nВилоят ҳокимлиги қонун ҳужжатларига мувофиқ бошқа функцияларни ҳам бажаради.\nЁрдамчининг ҳуқуқлари ва мажбуриятлари.\nвилоят ҳокими ҳузурида кўриладиган масалалар юзасидан тегишли ҳужжатларни ҳокимлик мажмуаларидан сўраб олиш ва заруратга қараб бу ҳужжатларни тайёрлашга мажмуалар ходимларини жалб этиш;\nвилоят ҳокимининг кўрсатмасига асосан, ўз ваколати доирасида вилоят ҳокимлиги мажмуаларига, бошқарма ва идоралар, маҳаллий ҳокимликлар раҳбарларига топшириқлар бериш;\nвилоят ҳокимига ахборот берилган ҳужжатларни ижрочисига қайтариш;\nвилоят ҳокимининг топшириғига асосан, мансабдор шахслар ва фуқароларни қабул қилиш;\nвилоят ҳокими иштирокида ўтадиган тадбирларда иштирок этиш.\nВилоят ҳокимлиги Ижро аппарати гуруҳи раҳбари\nШарипов Юнусхон Турсунович\nэлектрон почта: sharipov@toshvil.uz\nГуруҳнинг умумий фаолиятига раҳбарлик қилади ва қуйидаги ишларни амалга оширади:\nЎзбекистон Республикаси қонунлари ва Олий Мажлис Қонунчилик палаталари, Ўзбекистон Республикаси Президенти, Вазирлар Маҳкамаси ҳужжатларининг, халқ депутатлари Тошкент вилояти Кенгаши қарорларининг, Тошкент вилояти ҳокимининг Котибиятга тегишли қарор, фармойиш ва топшириқларининг ижросини ташкил этади ва назорат қилади;\nГуруҳга юкланган вазифаларни бажариш бўйича Тошкент вилояти ҳокимлиги ишларини ташкил этади ва ишларни мувофиқлаштиради;\nГуруҳга юкланган вазифаларни бажаришда гуруҳ ходимларига ишларни тақсимлайди ва бевосита ижросини назоратга қилади;\nТошкент вилояти ҳокими томонидан ўтказиладиган мажлислар шу жумладан турли комиссиялар мажлислари материаллари тайёрланишини ва уларда қабул қилинган қарорлар ижросини мувофиқлаштиради;\nИжро аппарати масалалари бўйича ҳокимнинг қарорлари ва бошқа ҳуқуқий ҳужжатлар лойиҳаларини тайёрлайди, ҳоким раҳбарлигида ўтказиладиган йиғилишлар, мажлислар, учрашувлар ва бошқа тадбирларни ташкил этиш чора-тадбирларини кўради;\nГуруҳга юкланган вазифаларни бажаришда Гуруҳ ходимларига ишларни тақсимлайди ва бевосита ижросини назоратга қилади; Халқ депутатлари вилоят Кенгашининг ҳамда вилоят ҳокимлигининг иш режаси лойиҳаларини тайёрлашда амалий ёрдам кўрсатади.\nЎзбекистон Республикаси Президенти Фармонлари ва фармойишлари, Олий Мажлис, Вазирлар Маҳкамаси, Халқ депутатлари вилоят Кенгаши қарорлари, вилоят ҳокимининг қарор ва фармойишлари ҳамда мазкур Низом асосида амалга оширади.Тошкент вилояти ҳокимлигининг ва унинг фаоллари мажлисларида, Тошкент вилояти ҳокими, унинг ўринбосарлари ўтказадиган йиғилишларда бош мутахассиси ваколати соҳасига кирувчи масалалар бўйича ўтказиладиган йиғилишларда қатнашади;\nГуруҳ фаолиятига доир масалалар юзасидан вилоят ҳокимининг топшириқларини ўз вақтида, тўлиқ ва сифатли бажарилишини таъминлайди;\nЎз ваколати доирасида гуруҳ кадрларини танлаш, тавсия этиш ва алмаштириш масалаларини кўриб чиқади ва вилоят ҳокимлиги раҳбарияти билан келишилган ҳолда амалга оширади.\nВилоят ҳокими раҳбарлигида иш олиб боради.\nУшбу Низомга ва ҳокимнинг қарорларига мувофиқ бошқа ваколатларни амалга оширади.\nВилоят ҳокимининг қарор ва фармойишларини, халқ депутатлари вилоят Кенгаши сессиясини баёнлаштириш, расмийлаштириш ва уларнинг сифатини кўриб чиқиш, фуқароларни қабул қилиш, вилоят ҳокими ва унинг ўринбосарларини фуқаролар билан қабул кунларини ташкиллаштиради, жисмоний ва юридик шахсларнинг оғзаки, ёзма мурожаатларини ўз вақтида бажарилиши, вилоят ҳокимлигига келган келув-чиқув ҳужжатларини рўйхатдан ўтказиш, Ҳукумат хатларини манзилгоҳга ўз вақтида етказиш, қабулхона котибалари ишларини назорат қилиб боради, шаҳар ва туман ҳокимликларининг девонхона раҳбарлари ишларига амалий ёрдам беришни ва назорат этиб бориш ишларини мувофиқлаштириб боради.\nГуруҳ фаолиятига доир қарор, фармойиш ва бошқа ҳужжатларни тайёрланишини ташкиллаштиради;\nГуруҳ фаолиятига доир масалалар юзасидан вилоят ҳокимлигининг таркибий тармоқлари томонидан Тошкент вилояти ҳокимининг топшириқларини ўз вақтида, тўлиқ ва сифатли бажарилишини назорат қилади;\nТошкент вилояти ҳокимининг топшириқларига мувофиқ бошқа ваколатларни амалга оширади.\nВилоят ҳокимлиги капитал қурилиш ва коммуникациялар масалалари бўйича котибияти мудири\nСаттаров Азиз Қобил ўғли\nэлектрон почта: e.mirxoliqov@toshvil.uz\nКотибиятнинг умумий фаолиятига раҳбарлик қилади, котибият ваколатига кирадиган вазифаларни ҳал этиш чора-тадбирларини белгилайди.\nКотибиятга юкланган вазифаларни бажариш бўйича Тошкент вилояти ҳокимининг капитал қурилиш ва коммуникациялар масалалари бўйича ўринбосари ишларини ташкил этади ва ишларни мувофиқлаштиради;\nбелгиланган тартибда ҳокимлик иш режаси лойиҳасини шакллантиради, унинг бажарилиши юзасидан назоратни амалга оширади;\nКотибиятга юкланган вазифаларни бажаришда Котибият ходимларига ишларни тақсимлайди ва бевосита ижросини назоратга қилади;\nҳокимликка киритилган таклифларнинг ҳамда Котибият юритиши соҳасига кирувчи масалалар бўйича халқ депутатлари Тошкент вилояти Кенгаши ва вилоят ҳокимининг ҳужжатлари лойиҳалари кўриб чиқилишини таъминлайди, уларни ишлаб чиқилишини, қабул қилинган ҳужжатларнинг бажарилишини назорат қилади;\nтизимли мониторинг ташкил этилишини ва тегишли тармоқлар ҳамда соҳада ислоҳотларнинг ҳолати ва натижадорлиги тўғрисидаги маълумотлар банки шакллантирилишини, шунингдек муаммоли масалаларни ҳал этиш бўйича амалий чора-тадбирлар ишлаб чиқилиши ва амалга оширилишини, тармоқларни ривожлантиришнинг истиқболли вазифалари амалга оширилишини таъминлайди;\nТошкент вилояти ҳокими ва Тошкент вилояти ҳокимининг капитал қурилиш ва коммуникациялар масалалари бўйича ўринбосари томонидан ўтказиладиган мажлислар, шу жумладан ҳар ҳафталик аппарат йиғилишлари ва турли комиссиялар мажлислари материаллари тайёрланишини ва уларда қабул қилинган қарорлар расмийлаштирилиш ишларини мувофиқлаштиради;\nҲудудда қурилиш ислоҳотларини чуқурлаштириш, транспорт ва алоқа тармоқларини замонавий андозаларга кўтариш мақсадида, шаҳар ва туман ҳокимликлари ва бошқа органларининг иш фаолиятини яхшилаш бўйича таклифлар киритади. Котибиятга келган ҳужжатларни қарор ва фармойишларда кўрсатилган муддатларда кўриб чиқилишини таъминлайди ҳамда уларнинг бажарилишини назорат қилади.\nБош мутахассис, етакчи ва 1-тоифали мутахассисларга керакли аниқ топшириқлар беради ва уларнинг бажарилишини назоратга олади, вилоят фаоллар йиғилишларининг иш режаси лойиҳасини тайёрлашга ва ўтказилишида амалий ёрдам кўрсатади. Вилоят ҳокимининг қарор ва фармойишларининг котибият масалалари бўйича тайёрлашда шахсан бошчилик қилади.\nЎз ваколати доирасига кирадиган масалалар бўйича вилоят ҳокимлиги раҳбариятига котибиятнинг фаолияти ҳамда шаҳар ва туман ҳокимликларининг қурилиш бўйича ўринбосарлари олиб бораётган ишлари тўғрисида маълумот беради.\nКотибиятга тегишли ташкилот раҳбарларини танлаш, лавозимга тавсия этиш ва зарур бўлганда алмаштириш масалаларини ҳамда уларни рағбатлантиришни кўриб чиқади ва вилоят ҳокимининг ўринбосарига таклифлар тайёрлайди.\nЎзбекистон Республикаси Президенти Администрацияси, Вазирлар Маҳкамасининг қурилиш гуруҳи раҳбарлари ва мутахассислари билан ҳамкорликда иш олиб боради.\nҚурилиш ва коммуникация мажмуасига кирадиган ташкилотларнинг фаолиятини мувофиқлаштириш билан биргаликда қуйидаги ташкилотларни фаолиятини таҳлил қилади ва уларнинг муаммоларини ечишда иштирок этади, вилоят ҳокимига, вилоят ҳокимининг ўринбосарига таклифлар тайёрлайди.\nКотибият тизимидаги раҳбар лавозимларга амалдаги ва истиқболли кадрлар заҳирасини шакллантириш юзасидан таклифлар киритади;\nзаҳирага киритилган номзодларни тайёрлаб бориш ишларида иштирок этади;\nКотибият фаолиятига доир қарор, фармойиш ва бошқа ҳужжатларни тайёрланишини ташкиллаштиради;\nКотибият фаолиятига доир масалалар юзасидан вилоят ҳокимининг капитал қурилиш ва коммуникациялар масалалари бўйича ўринбосарининг топшириқларини ўз вақтида, тўлиқ ва сифатли бажарилишини таъминлайди;\nўз ваколати доирасида Ўзбекистон Республикаси ҳукумат органларида Тошкент вилояти ҳокимияти номидан вакиллик қилади.\nТошкент вилояти ҳокими ва Тошкент вилояти ҳокимининг капитал қурилиш ва коммуникациялар масалалари бўйича ўринбосарининг топшириқларига мувофиқ бошқа ваколатларни амалга оширади.\nВилоят ҳудудида ер майдонларини ажратиш масалаларига қаратилган ҳужжатлар билан ишлаш ҳамда бу борада ташкил этилган “Тошкент вилоятида жисмоний ва юридик шахсларга ер қонунчилиги, шаҳарсозлик нормалари ва қоидалари асосида ер участкаларини танлаш амалиётини ўрганиш вилоят комиссияси”нинг масъул котиби вазифасини бажаради.\nэлектрон почта: akamalov.@toshvil.uz\nГуруҳга юкланган вазифаларни бажариш бўйича Ўзбекистон Республикаси Президенти Администрацияси ҳамда вилоят ҳокимлиги раҳбар кадрлар лавозимлари рўйхатига олинган раҳбарларни танлаш, тайинлаш, жой-жойига қўйиш ва уларга амалдаги ва истиқболли кадрлар заҳирасини шакллантириш бўйича гуруҳнинг фаолиятидаги ишларни ташкил этади ва мувофиқлаштиради. Шунингдек, гуруҳ ваколатига кирадиган вазифаларни ҳал этиш чора-тадбирларини белгилайди.\nЗаҳирага олинган кадрларни босқичма-босқич мўлжалланган лавозимга тайёрлаб боришни ташкил этади. Кадрларнинг тайёрлаб боришнинг схемаларини тузилишини таъминлайди ва унинг ижросини назоратга олади.\nҳокимликка киритилган таклифларнинг ҳамда халқ депутатлари Тошкент вилояти Кенгаши ва вилоят ҳокимининг ҳужжатлари лойиҳалари кўриб чиқилишини таъминлайди, уларни ишлаб чиқилишини, қабул қилинган ҳужжатларнинг бажарилишини назорат қилади;\nТошкент вилояти ҳокими томонидан ўтказиладиган мажлислар, шу жумладан ҳар ҳафталик аппарат йиғилишлари ва турли комиссиялар мажлислари материаллари тайёрланишини ва уларда қабул қилинган қарорлар ижросини мувофиқлаштиради;\nтасдиқланган намуналар номенклатурасига мувофиқ кадрларни танлаш, жой-жойига қўйиш, мутахассисларни тайинлаш ва лавозимдан озод қилиш чора-тадбирлари комплексини амалга оширади, кўриб чиқилаётган номзодларни ҳар томонлама ўрганишни ва улар бўйича ишончли материаллар тайёрланишини таъминлайди;\nВилоят ҳокимига гуруҳ ходимларини, туман ва шаҳар ҳокимликлари, маҳаллий бошқарув органлари раҳбарларини рағбатлантириш ёки лавозимдан озод этиш тўғрисида таклифлар киритади.\nЎзбекистон Республикаси Президенти Администрацияси ташкилий–кадрлар масалалари бўйича маслаҳатчисининг хизмати ва вилоят ҳокимининг раҳбарлигида иш олиб боради.\nВилоят ҳокимлиги Ахборот-таҳлил гуруҳи раҳбари в.в.б\nэлектрон почта: s.abdullaev@toshvil.uz\nЎзбекистон Республикаси қонунлари ва Олий Мажлис Қонунчилик палаталари, Ўзбекистон Республикаси Президенти, Вазирлар Маҳкамаси ҳужжатларининг, халқ депутатлари Тошкент вилояти Кенгаши қарорларининг, Тошкент вилояти ҳокимининг Гуруҳига тегишли қарор, фармойиш ва ҳужжатлари бажарилиши ҳолатини ўрганиш чора-тадбирларини амалга оширади;\nгуруҳ иш режасини тузади, ходимлар ўртасида вазифаларни тақсимлайди;\nгуруҳ ходимларининг касбий ва сиёсий билимларини оширилишини таъминлайди;\nаҳоли, корхона, ташкилот ва бошқа турли идоралардан келиб тушган ариза ва шикоятларни кўриб чиқиш ва ҳал қилинишини таъминлайди;\nвилоят сессиясига қўйиладиган масалаларни тайёрлашда қатнашади;\nходимлар томонидан гуруҳ иш режасига киритилган масалаларнинг бажарилишини назорат қилади;\nэлектрон почта: a.asrarov@toshvil.uz\nЮридик хизматнинг умумий фаолиятига раҳбарлик қилади, Юридик хизмат ваколатига кирадиган вазифаларни ҳал этиш чора-тадбирларини белгилайди.\nЎзбекистон Республикаси қонунлари ва Олий Мажлис Қонунчилик палаталари, Ўзбекистон Республикаси Президенти, Вазирлар Маҳкамаси ҳужжатларининг, халқ депутатлари Тошкент вилояти Кенгаши қарорларининг, Тошкент вилояти ҳокимининг қарор, фармойиш ва топшириқларининг ижросини ташкил этади ва назорат қилади;\nЮридик хизматга юкланган вазифаларни бажариш бўйича Тошкент вилояти ҳокимлигининг ишларини ташкил этади ва ишларни мувофиқлаштиради;\nЮридик хизматга юкланган вазифаларни бажаришда Юридик хизмат ходимларига ишларни тақсимлайди ва бевосита ижросини назоратга қилади;\nҳокимликка киритилган таклифларнинг ҳамда Юридик хизмат юритиши соҳасига кирувчи масалалар бўйича халқ депутатлари Тошкент вилояти Кенгаши ва вилоят ҳокимининг ҳужжатлари лойиҳалари кўриб чиқилишини таъминлайди, уларни ишлаб чиқилишини, қабул қилинган ҳужжатларнинг бажарилишини назорат қилади;\nтизимли мониторинг ташкил этилишини ва тегишли тармоқлар ҳамда соҳаларда ислоҳотларнинг ҳолати ва натижадорлиги тўғрисидаги маълумотлар банки шакллантирилишини, шунингдек муаммоли масалаларни ҳал этиш бўйича амалий\nчора-тадбирлар ишлаб чиқилиши ва амалга оширилишини, тармоқларни ривожлантиришнинг истиқболли вазифалари амалга оширилишини таъминлайди;\nТошкент вилояти ҳокими ўтказиладиган мажлислар, шу жумладан ҳар ҳафталик аппарат йиғилишлари ва турли комиссиялар мажлислари материаллари тайёрланишини ва уларда қабул қилинган қарорлар расмийлаштирилиш ишларини мувофиқлаштиради;\nЮридик хизматга келган ҳужжатларни қарор ва фармойишларда кўрсатилган муддатларда кўриб чиқилишини таъминлайди ҳамда уларнинг бажарилишини назорат қилади.\nЮридик хизмати ходимларига керакли аниқ топшириқлар беради ва уларнинг бажарилишини назоратга олади. Вилоят ҳокимининг қарор ва фармойишларининг тайёрланишида шахсан бошчилик қилади.\nЎз ваколати доирасига кирадиган масалалар бўйича вилоят ҳокимлиги раҳбариятига Юридик хизматнинг фаолияти ҳамда шаҳар ва туман ҳокимликлари Юридик хизматларининг соҳада олиб бораётган ишлари тўғрисида маълумот беради.\nШаҳар ва туман ҳокимликлари Юридик хизматлари ходимларини танлаш, лавозимга тавсия этиш ва зарур бўлганда алмаштириш масалаларини ҳамда уларни рағбатлантиришни кўриб чиқади ва вилоят ҳокимига таклифлар тайёрлайди.\nЮридик хизмат тизимидаги раҳбар лавозимларга амалдаги ва истиқболли кадрлар заҳирасини шакллантириш юзасидан таклифлар киритади;\nВилоят ҳокимлигида қарор, фармойиш ва бошқа ҳужжатларни тайёрланишини ташкиллаштиради;\nЮридик хизмат фаолиятига доир масалалар юзасидан вилоят ҳокимининг топшириқларини ўз вақтида, тўлиқ ва сифатли бажарилишини таъминлайди;\nВилоят ҳокимлиги матбуот котиби – ахборот сиёсати масалалари бўйича ҳокимнинг маслаҳатчиси\nАхборот хизмати раҳбарининг вазифалари\nХизмат раҳбари вилоят ҳокимининг кўрсатмаси ва топшириқларига асосан ишни ташкил этади ва қуйидаги ишларни амалга оширади:\nматбуот конференциялари, брифинглар ўтказиш, интервьюлар олишни ва ҳокимликнинг раҳбарияти ва ходимлари билан оммавий ахборот воситалари вакилларининг бошқа учрашувларни ташкил қилади;\nвилоят ҳокими томонидан белгиланадиган ахборот сиёсатини шакллантириш ва амалга оширишда қатнашиш;\nвилоят ҳокимлиги фаолияти соҳасидаги норматив-ҳуқуқий ҳужжатларнинг оммавий ахборот воситаларида эълон қилинишини таъминлаш;\nинтернет тармоғида вилоят ҳокимлиги веб-ресурсларини ташкил этиш, уларнинг самарали фаолиятини таъминлаш;\nвилоят ҳокимлигига нисбатан ижтимоий фикрнинг аҳволини ҳамда маҳаллий ва республика оммавий ахборот воситалари муносабатини таҳлил қилиш ва улар тўғрисида вилоят ҳокимини хабардор қилиш.\nБелгиланган вазифаларни самарали ҳал этиш учун зарур бўлган ахборотларни вилоят ҳокимлигининг гуруҳ, котибият ҳамда вилоят бошқарма ва ташкилотлари билан ўзаро ҳамкорликда тўплаш ва ишлаш;\nвилоят ҳокимлиги фаолиятига доир масалалар бўйича босма материалларни тайёрлаш ҳамда маҳаллий нашрларда эълон қилиш, теле ва радиоэшиттиришларни ташкил этиш, тегишли соҳадаги давлат сиёсатини амалга ошириш;\nвилоят ҳокими ва ҳокимлик ходимларининг оммавий ахборот воситалари вакиллари билан матбуот конференциялари, брифинглари, мусоҳабалари ва бошқа учрашувларини ташкил этиш;\nвилоят ҳокимлиги фаолиятига доир масалалар бўйича ижтимоий фикрни ҳамда оммавий ахборот воситалари позициясини ўрганишга доир таҳлилий ишларни амалга ошириш. Вилоят ҳокимига ахборот бериш учун эълон қилинган долзарб материаллар шарҳларини тайёрлаш;\nоммавий ахборот воситалари билан ахборот-маълумотнома ишларини амалга ошириш учун вилоят ҳокимлиги фаолиятининг асосий йўналишлари бўйича таҳлилий, статистик ва бошқа материалларнинг тизимлаштирилган маълумотлар банкини ташкил этиш;\nвилоят ҳокимлиги фаолиятини энг тўлиқ ва холисона ёритиш мақсадида оммавий ахборот воситалари ҳамда журналистлар билан ўзаро ҳамкорликни амалга ошириш;\nмақолалар, оммавий ахборот воситалари орқали жамоатчиликни ва ижтимоий вазият тўғрисида хабардор қилиш мақсадида ахборот материалларни тайёрлашни ва тарқатишни, бошқа ташкилотлар билан биргаликдаги ишларни ташкил этади.\nинтернет тармоғида вилоят ҳокимлигининг ташкил этилган веб-сайтини замонавий даражада сақлаш ва маълумотларни доимий равишда янгилаб туриш ишларини амалга оширади.\nВилоят ҳокимлиги ҳуқуқни муҳофаза қилиш органлари фаолияти, ҳарбий сафарбарлик ва фавқулодда вазиятлар масалалари бўйича гуруҳи раҳбари\nэлектрон почта: o.rahimov@toshvil.uz\nГуруҳ фаолиятига умумий раҳбарлик қилади ва гуруҳга юклатилган вазифаларнинг ижросига шахсан жавоб беради, гуруҳнинг тасдиқланган иш режаларига мувофиқ иш олиб борилишини ташкил этади ва мазкур иш режада белгиланган чора-тадбирлар бажарилишини таъминлайди;\nаҳоли, корхона, ташкилот ва бошқа турли идоралардан келиб тушган мурожаатларни кўриб чиқиш ва ҳал қилинишини таъминлайди;\nВилоят ҳокимлиги қишлоқ ва сув хўжалиги масалалари бўйича котибияти мудири\nБалтабоев Авазжан Махмаджанович\nэлектрон почта: abaltaboyev@ toshvil.uz\nКотибиятнинг умумий фаолиятига раҳбарлик қилади ва қуйидаги ишларни амалга оширади:\nКотибиятга юкланган вазифаларни бажариш бўйича Тошкент вилояти ҳокимининг қишлоқ ва сув хўжалиги масалалари бўйича ўринбосари ишларини ташкил этади ва ишларни мувофиқлаштиради;\nТошкент вилояти ҳокими ва Тошкент вилояти ҳокимининг қишлоқ ва сув хўжалиги масалалари бўйича биринчи ўринбосари томонидан ўтказиладиган мажлислар, шу жумладан ҳар ҳафталик аппарат йиғилишлари ва турли комиссиялар мажлислари материаллари тайёрланишини ва уларда қабул қилинган қарорлар расмийлаштирилиш ишларини мувофиқлаштиради;\nТуманларда қишлоқ хўжалиги соҳасида ислоҳотларини чуқурлаштириш бўйича таклифлар киритади. Котибиятга келган ҳужжатларни қарор ва фармойишларда кўрсатилган муддатларда кўриб чиқилишини таъминлайди ҳамда уларнинг бажарилишини назорат қилади.\nБош мутахассис ва етакчи мутахассисларга керакли аниқ топшириқлар беради ва улар ижросини назоратга олади, вилоят фаоллар йиғилишлари сессиялари иш режаси лойиҳасини тайёрлашга ва ўтказилишида амалий ёрдам кўрсатади. Вилоят ҳокимининг қарор ва фармойишларини соҳа масалалари бўйича тайёрлашда шахсан бошчилик қилади.\nЎз ваколати доирасига кирадиган масалалар бўйича вилоят ҳокимлиги раҳбариятига котибиятнинг фаолияти ҳамда тегишли вилоят бошқарма, ташкилотларида, туман қишлоқ ва сув хўжалиги бўлимларида олиб борилаётган ишлар тўғрисида маълумот беради.\nКотибият мутахассисларини лавозимга тайинлаш ва лавозимдан озод қилиш, уларнинг малакасини ошириш, уларни рағбатлантириш ҳамда уларга танбеҳ бериш бўйича вилоят ҳокимининг биринчи ўринбосари билан келишилган таклифларни вилоят ҳокимлиги Ташкилий-назорат гуруҳи раҳбарига тақдим этади.\n“Қишлоқ хўжалигида иқтисодий ислоҳотларни чуқурлаштириш бўйича” вилоят комиссияси ишини мувофиқлаштиради.\nҚишлоқ ва сув хўжалиги мажмуасига кирадиган ташкилотлар фаолиятини мувофиқлаштиради, таҳлил қилади ва уларнинг муаммоларини ечими ҳақида вилоят ҳокимига, вилоят ҳокимининг биринчи ўринбосарига таклифлар тайёрлайди.\nсув ресурсларидан оқилона фойдаланиш ва улардан фойдаланиш самарадорлигини ошириш, сувдан фойдаланиш ва сув истеъмолининг бозор тамойиллари ва механизмларини жорий этиш, сув хўжалиги объектларидан фойдаланиш ишларининг ва суғориладиган ерларининг мелиоратив ҳолатини яхшилаш тадбирларининг бажарилишини мувофиқлаштириш;\nКотибият фаолиятига доир масалалар юзасидан вилоят ҳокимлигининг таркибий тармоқлари томонидан Тошкент вилояти ҳокимининг қишлоқ ва сув хўжалиги масалалари бўйича биринчи ўринбосарининг топшириқларини ўз вақтида, тўлиқ ва сифатли бажарилишини таъминлайди;\nТошкент вилояти ҳокими ва Тошкент вилояти ҳокимининг қишлоқ ва сув хўжалиги масалалари бўйича биринчи ўринбосарининг топшириқларига мувофиқ бошқа ваколатларни амалга оширади.


Ўзбекистон каратэ Миллий федерациясида селекция жараёни қизғин\nБугун ёшларимиз орасида шарқона яккакураш турларига бўлган қизиқиш тобора ортиб бормоқда. Бу бежиз эмас, зотан сўнгги йилларда ватанимиз спортчиларининг халқаро ареналарда қўлга киритаётган оламшумул ғалабалари мурғак қалб соҳибларини спорт тўгараклари томон етакламоқда, десак муболаға бўлмайди.\nЎзбекистон каратэ Миллий федерацияси раҳбарияти томонидан мамлакатимизда ушбу спорт турини янада кенг оммалаштириш, ҳудудларда селекция жараёнларини ўтказиш орқали иқтидорли ёшларни саралаш, шу орқали ўсмирлар ҳамда ёшлар терма жамоаларимизга муносиб захира шакллантиришга алоҳида эътибор қаратилмоқда.\nШу мақсадда жорий йил 9-10 февраль кунлари Термиз шаҳрида болалар ва ўсмирлар ўртасида Сурхондарё вилоят чемпионати ўтказилди. Унда вилоятнинг барча туманларидан ёш ва умидли спортчилар ғолиблик учун татамига чиқишди.\nМазкур тадбирдан кўзланган мақсад аввало ҳудуд ёшлари орасида Олимпия ўйинлари дастурига киритилган каратэ турини кенг оммалаштириш ҳамда энг иқтидорли ёшларни саралаб олишдан иборат. Бугунги кунда Ўзбекистон каратэ Миллий федерацияси барча терма жамоалар учун тенг кучли бир нечта таркибни шакллантиришга алоҳида эътибор қаратмоқда. Негаки рақобат бор жойда ўсиш бўлади. Қолаверса, бугун каратэ спортида рейтинг тизими жорий этилган бўлиб, энди спортчилар энг нуфузли мусобақалар, хусусан Олимпия ўйинларига рейтинг очколари бериладиган А Серияли турнирларда мунтазам қатнашиб туришмаса, рейтингдаги мавқеини бой бериши мумкин. Шунинг учун селекция жараёнига жиддий эътибор қаратмоқдамиз, - деди биз билан суҳбатда Ўзбекистон каратэ Миллий федерацияси вице-президенти Комилжон Одилов.\nСурхондарёда бошланган селекция ишлари энди Қашқадарё вилоятига кўчади. Шу зайлда Ўзбекистон каратэ Миллий федерацияси махсус ишчи гуруҳи юртимизнинг барча ҳудудларида бўлиб, ёш спортчилар орасидан энг иқтидорлиларини саралаб олади. Бу эса табиийки юртимизда каратэ спортининг янада ривожланишига хизмат қилади.\nКиритилди: 22:45 11.02.2019. Ўқилди: 779 марта. Фикрлар сони: 0 та.


Сеул ва Вашингтон қўшма ҳарбий машғулотлар ўтказмоқчи\n24 октябр 2021, Тошкент вақти: 20:41\nАҚШ ва Жанубий Корея қўшинлари 16 августдан бошлаб кенг кўламли ҳарбий машғулотлар ўтказади.\nМазкур машғулотлардан кўзланган асосий мақсад Шимолий Кореянинг агрессив ҳаракатларини тўхтатиш ва олдини олишдан иборат.\nАҚШ қўшинлари матбуот вакилига кўра, ўн кунга мўлжалланган машғулотларда америкалик 30 мингга яқин ҳарбий иштирок этади.\nЖанубий Корея томони эса ушбу машғулотларга камида 56 минг ҳарбийни жалб этиш ниятида.\nИюл ойида ҳам АҚШ ва Жанубий Корея қўшинлари Япон денгизида кенг кўламли ҳарбий машғулотлар ўтказган эди.


Қалби мардликка маскан эди… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 06 Феврал 2018\tКӯришлар: 877\nЗеро, кутилмаган ҳужум исканжасида қолган Ватан жасур ўғлонларининг мададига кўз тикмоқда эди… Улардан нажот истаб, ўз мудофаасига чорларди.\nЭрта куз эди, ўшанда… 1942 йил 11 сентябр…\nТожикистоннинг Пахтаобод ноҳияси (ҳозирги Турсунзода шаҳри)нинг бир гуруҳ сара йигитлари кўксиларини қалқон қилиб, Ватанни немис-фашист газандаларидан муҳофаза қилишга отландилар.\nУлар сафида одмигина оиланинг фарзанди, эндигина ўн саккиз ёшга тўлган Сувонқул ҳам бор эди.\nУ – чорпаҳилдан келган алпқомат, соддадил, айни кучга тўлган қишлоқ йигити эди. Бутун вужудидан ғайрат-шижоат қуйилар, нигоҳларида душманга нафрат учқунлари чақнарди…\nПахтаободлик ватанпарварлар Москва яқинидаги Пенза шаҳрида биринчи Белоруссия фронти таркибида жангга сафарбар этилдилар.\nДушман эса, тиш-тирноғигача қуролланиб, ўзининг ёвуз нияти йўлида босқинчилик юришидан қайтмасди.\nҒаним қуролидан учаётган «ўқ ёмғири» жанг майдони узра, гўё ажал уруғи бўлиб қуйиларди.\nПахтаободдан бошланган Ватанга садоқат сўқмоғи, урушнинг ана шундай оловли йўлларига туташиб кетди.\nЙигитни ажал кутган ўлим кўчалари, қирғинбарот йўллар ортда қолаверди. Жасорат шахдам қадамлар билан душманни қўрқув даргоҳи сари қувиб борди.\nМардлик сафарининг қўрқмас йўловчиларидан бири - пахтаободлик, жасур ўғлон Сувонқул Бўтаев…\nМуроду мақсадини Ватан халоскорлигига қаратган Сувонқул бу кўйларда йўл юрди, йўл юрса ҳам, мўл юрди.\nҚон ҳиди анқиб турган бу йўллар 1943-1944 йилларда Латвия, Литва ва Эстония давлатлари, шунингдек, Кеннигсберг (ҳозирги Калининград) шаҳри ҳудудларини кесиб ўтди. Бу минтақаларни босқинчилардан озод қилишда ўлимга тик борди, ёв билан аёвсиз курашди, қақшатқич зарба берди. Ер тишлатди…\nКеннигсберг шаҳрининг ҳар қарич ери учун ҳаёт-мамот жанги борарди. Фашист осонликча чекинмас, жон олиб, жон берарди. Жонга-жон, қонга-қон руҳида кечган қарама-қарши тўқнашувлардан бирида, 1944 йилнинг ноябрида Сувонқул чап кўзидан қаттиқ жароҳат олди.\nҲарбий госпиталдаги бир ойлик муолажадан сўнг, яна сафга қайтди ва немис-фашизми таслим бўлганга қадар, Ватан олдидаги йигитлик бурчини сидқидилдан адо этди. Улуғ Ғалабага ўзининг муносиб ҳиссасини қўшди.\nУруш тугагач, то 1949 йилгача, вайронага айланган она-Ватанни қайта тиклаш ишларида фаол қатнашди.\nМеҳрибон онасининг: - Йигит ўлма, бало кўрма, болам, ой бориб-омон келгин,- деган дуоси ижобат бўлиб, 1949 йилда, киндик қони тўкилган жонажон Ватани – Тожикистонга соғ-саломат қайтиб келди…\nТўрт йиллик жангу жадаллардан сўнг, элу юртнинг тинчлигу осойишталигини таъминлаб қайтган Сувонқул Бўтаев энди Ватаннинг ободлиги, халқ дастурхонининг фаровонлиги учун курашга бел боғлади.\nТинч-тотувлик ҳукмронлик қила бошлаган 1950 йилда, Пахтаобод ноҳияси (ҳозирги Турсунзода шаҳри)нинг «Комсомол» (кейинчалик «Намуна») жамоа хўжалиги бошқарувига мурожаат қилиб, бир сурув қўйни санаб олди ва бош чўпон сифатида фаолият бошлади.\nЗеро, Сувонқул Бўтаевнинг ёшликдан чорвачиликка ихлоси бошқача эди.\nЭнди у юртнинг ободлиги, элнинг фаровонлиги борасида, айнан, чорвачилик соҳасини равнақ топтириш билан хизмат қилишни холис ният ила дилига туккан эди.\nЗаҳматталаб бу соҳада қишнинг қаҳратони, ёзнинг жазирамасига қарамай, роппа-роса 25 йил машаққат чекиб, ҳалол меҳнат қилди.\nУринишлари зое кетмади. Ҳар йили насл олиш режасини ортиғи билан бажарди. Ҳатто, 1972 йилда Регар ноҳияси (ҳозирги Турсунзода шаҳри) бўйича энг юқори натижага эришиб, бу борадаги топшириқни 120 фоизга адо этди.\nУнинг ҳалол ва самарали меҳнати муносиб қадрланиб, «Жигули» енгил автомашинаси билан тақдирланди…\nСувонқул бобо Бўтаев нафақага чиққунга қадар, одамийликнинг улуғ фазилатлари – ҳалоллик ва тўғрисўзликни инсон ҳаётининг негизи, деб ҳисоблади ва амал қилди.\nСувонқул бобо умр йўлдоши билан уч нафар фарзанд: бир ўғил, икки қизни оқ ювиб, оқ тараб вояга етказди. Уларнинг комил инсонлар бўлиб, ҳаётдан ўз ўринларини топишларига кўмак берди.\nЎткинчи умрининг сўнгги йилларини 17 нафар невара, 36 нафар эваранинг ардоғида, меҳрибон бобо, яқин маслаҳатгўй бўлиб ўтказди…\nЎтган юз йилликнинг 1924 йилида, Пахтаобод ноҳияси (ҳозирги Турсунзода шаҳри)нинг Навосой қишлоғида дунёга келган Сувонқул бобо Бўтаев 2018 йилнинг 4 январида, табаррук 94 ёшида оламдан ўтди…\nУлуғ мутафаккир Жалолиддин Балхийда шундай ҳикмат бор: - Жоҳил киши қараб туриб гулнинг гўзаллигини кўрмас, тиканларига тикилур.\nАксинча, Сувонқул бобо бир умр эзгуликка тикилиб, уни шиор қилиб яшади. Қўл урган ҳар бир ишини эзгуликка йўғириб, умргузаронлик қилди.\nБугун авлодларга ундан лафзи ҳалоллик, қатъийлик, жасурлик, умуман, одам боласини улуғловчи энг ноёб башарий фазилатлар мерос бўлиб қолди.\nҲамма гап, ёшларнинг уддалаб, ана шу инсонийликнинг буюк мактабидан сабоқ ола билишларида…\nБугун: 05-08-2020 15:01:16


Миллий гвардияга ишга кириш учун катта...\n18.08.2020 13:53 0 2241\nСамарқандда танишини Миллий гвардия тизимига ишга киришни ваъда қилиб, ундан жами 27.200 АҚШ доллари миқдоридаги пулларни олган фуқаро қўлга олинди. Бу ҳақда Самақанд вилояти ИИБ ахборот хизмати хабар бермоқда.\n2020 йил 17 август куни ҳуқуқни муҳофаза қилувчи органларга 2000 йилда туғилган С.Б. ариза билан мурожаат қилиб, 2020 йилнинг январь ойида Ургут туманида яшовчи таниши У.Ш. уни Миллий гвардия Самарқанд вилояти бошқармасида юқори лавозимда ишловчи «Л.» исмли таниши орқали Миллий гвардия тизимига ишга жойлаштиришини айтиб, 2020 йилнинг январь ойидан июль ойининг охирига қадар бўлиб-бўлиб жами 27.200 АҚШ доллари миқдоридаги пулларни талаб қилиб олиб, уни ишга киритмасдан яна 300 АҚШ доллари беришини сўраб келаётганлигини маълум қилиб, У.Ш. ва «Л.» исмли шахсларга нисбатан қонуний чора кўришини сўраган.\nАниқланишича У.Ш. ҳеч қандай «Л.» исмли шахсни билмаслиги, С.Б.нинг пулини қўлга киритиш мақсадида ўзини овозини ўзгартириб, унга ўзини «Л.» деб таништириб, бошқа рақам орқали телефонда гаплашиб келган. С.Б.ни Миллий гвардия тизимига ишга киритаман деб, алдов йўли билан, 27.200 АҚШ доллари миқдоридаги пулларни қўлга киритиб, ўзининг шахсий эҳтиёжи учун ишлатиб юборган.\nМазкур ҳолат юзасидан Каттақўрғон тумани ИИБ ҳузуридаги Тергов бўлими томонидан Ўзбекистон Республикаси Жиноят кодексининг 168-моддаси 4-қисми «а» банди ва 28,211-моддаси 3-қисми «а» банди билан жиноят иши қўзғатилиб, дастлабки тергов ҳаракатлари олиб борилмоқда.\nСамарқанд Миллий гвардия


Тошкент шаҳри Қўйлиқ туманида 2 нафар номаълум шахс 24 ёшли Т.А.га тегишли «RedMI-5 Plus» русумли телефон ва 500 АҚШ долларни очиқдан-очиқ талон-торож қилиб, ҳодиса жойидан яширинган. Бу ҳақда Тергов департаменти матбуот хизмати хабар қилди.\nМаълум бўлишича, воқеа 2020 йилнинг 11 декабрь куни тахминан соат 23:30 да Бектемир туманида жойлашган «Cоmpas» савдо марказининг орқа тарафидаги Истиқлол кўчасида содир бўлган. Икки нафар талончи 24 ёшли Т.А.га куч ишлатиб, унга тегишли бўлган баҳоси 100 АҚШ долларлик 1 дона «RedMI-5 Plus» русумли телефон ва 500 АҚШ доллар нақд пуллни тунаб, ҳодиса жойидан яширинган.\nТаъкидланишича, тергов натижасида 17 декабрь куни 18 ёшли А.У., 23 ёшли У.Х. ва Фарғона вилоятида туғилган 34 ёшли Р.Х.лар ушбу жиноятни содир этганлиги аниқланган. Хабарда айтилишича, фоҳишалик билан шуғулланувчи 34 ёшли Р.Х. мижоз сифатида келган фуқаро Т.А. билан мулоқот вақтида унинг ёнида телефон ва пуллари борлигини кўриб қолиб, бу ҳақда танишлари У.Х. ва А.У.ларга маълумот берган. Қоронғи ва овлоқ жойда У.Х. ва А.У.лар 24 ёшли Т.А.ни тунаган.\nУшбу ҳолат юзасидан ҳуқуқбузарларга нисбатан Жиноят кодексининг 166-моддаси 2-қисми а,в бандлари билан жиноят иши қўзғатилган.\nДастлабки тергов жараёнида, А.У., Р.Х. ва У.Х. лар Жиноят крдексининг 164-моддаси 2-қисми «а, б» бандлари билан айбланувчи тариқасида ишда иштирок этишга жалб қилинган. Бундан ташқари А.У. ва У.Х.ларга нисбатан қамоққа олиш чораси қўлланган. Фуқаро Р.Х.дан эса «муносиб хулқ-атворда бўлиш тўғрисида»ги тилхат ёзиб олинган.\nАввалроқ Бухорода дала шийпонида фоҳишахона ташкил қилган 45 ёшли эркак ушлангани ва Чирчиқдаги дала ҳовлиларда фоҳишахона ташкил этган аёллар қўлга олингани хабар қилинганди.


Диндор ўлимида гумонланган милиционерларга жиноий иш очилди\n05 июл 2022, Тошкент вақти: 21:08\nХўжанд шаҳар прокуратураси икки милиция ходимининг Ўзбекистон исломий ҳаракати аъзоликда гумонланиб қўлга олинган Россия фуқароси Исмон Бобоев ўлимига алоқаси бор-йўқлигини текширмоқда.\nCўғд вилоят ҳуқуқ-тартибот идоралари вакилларининг айтишларича, Исмон Бобоев милиция ходимлари томонидан Исфара шаҳрида ҳужжат текшириш жараёнида ушланган.\n- Жорий йилнинг 19 апрел куни соат 12:45 ларда Исфара шаҳридаги Ҳожиён масжиди олдида навбатчилик қилган уюшган жиноятчиликка қарши кураш бўлими ходимлари Фирдавс Шокиров ва Манучеҳр Акбаровлар Исмон Бобоевни ушлашган. Дастлабки маълумотлар кўра, қўлга олинган шахс Ўзбекистон исломий ҳаракатига аъзоликда гумонланган. Шундан кейин Исмон Бобоев Хўжанд шаҳрига олиб келинган. Биздаги маълумотлар бўйича қўлга олинган шахснинг тутқалоқ касали бўлган. Тергов пайтида гумонланувчининг аҳволи ёмонлашган ва нафас етишмаслиги сабабли жон таслим қилган, деди вилоят ички ишлар бошқармаси раҳбари Рауф Юсупов.\nМилиция бошлиғининг айтишича, етиб келган шифокорлар ҳам унга ёрдам беролмаганлар. Дастлабки текширув натижаларига кўра, марҳумнинг баданида қийноқлар аломати топилмаган.\nАйни пайтда мазкур иш юзасидан оператив-тергов гуруҳи ташкил этилган. Бобоевнинг ўлими сабаблари аниқланмоқда. Милиция вакиллари Фирдавс Шокиров ва Манучеҳр Акбаровлар ўз вазифасидан четлаштирилган.\nХўжанд шахар прокуратураси эса милиция ходимларига нисбатан Тожикистон Жиноий кодексининг 104-моддаси (қотиллик) бўйича жиноий иш очган.\nАйни пайтда марҳумнинг қариндошлари Исмон Бобоев милиция вакиллари томонидан қўлланилган қийноқлар туфайли жон берганини айтмоқдалар. Уларнинг сўзларига кўра, бунга марҳумнинг танасидаги қийноқлар излари далил бўла олади.\n- Милиция ходимлари менга ёлгон гапиришди, гуёки у касал эмиш. Лекин уйга олиб келиб юваётганимизда унинг баданида калтаклар, қийноқлар излари борлигини кўрдик. Улар Исмонни ўлдириб қўйиб, кейин изларни яшириш максадида касалга чиқаришаяпти, дейди марҳумнинг қариндошларидан бири.\nУнинг сўзларига кўра, милиция вакиллари Исмон Бобоевга кун беришмасди, кийнашарди, ҳеч тинч куйишмас эди. Шундан кейин у Россияга мардикорлик қилиш учун кетган эди. Исмон Бобоевнинг танишлари унинг тутқаноқ ҳуружидан ўлганига ишонқирамаяптилар.\n- Мен бу бир мажбурий ўлим, деб гумон қиламан. Чунки барча амаллари Қуръон ва суннат бўлган, обрў-эътиборли бир намозхон эди. Унинг ўлимига сабабчи бўлган одамлар номи ошкор этилиши керак. Зеро, бир золимни жазосиз қолдириш бу бошқа золимларга, жиноятчиларга йўл очиш демакдир, дейди исфаралик Абдусаттор Бобоев.\nИсмон Бобоевнинг ота-онаси республика президенти Имомали Раҳмон ва Бош прокурор Шерхон Салимзода номига ариза ёзганлар. Бундан ташқари, улар Россиянинг Хўжанд шаҳридаги консули қабулида бўлганлар, чунки Исмон Бобоев Россия Федерацияси фуқароси эди. Россия консули Азим Ярахмедов ҳам бу борада тегишли тизимларга мактуб жўнатиб, мазкур иш адолат юзасидан кўрилиб чиқилишини сўраган.\nИсмон Бобоевнинг балоғат ёшига етмаган уч фарзанди етим қолди.\nТаҳлилчиларнинг айтишларича, мазкур ҳодиса милиция вакиллари томонидан содир этилган биринчи жиноят эмас эмас. 2008 ва 2009 йилларда Тожикистон Ислом уйғониш партияси аъзолари ҳам худди шу шаклда ўлдирилганди. Қотилликка қўл урган милиция ходимлари эса жиноий жавобгарликка тортилган эди.


Олмалиқда бир гуруҳ ишчи аёллар ишдан бўшатилиш эҳтимоли сабабли компания дарвозаси олдида тўпланди - Anhor\nAnhor Все посты Олмалиқда бир гуруҳ ишчи аёллар ишдан бўшатилиш эҳтимоли сабабли компания дарвозаси олдида тўпланди\nТошкент вилояти Олмалиқ шаҳрида жойлашган «Аммофос-Максам» акциядорлик жамиятида кўп йиллардан буён ишлаб келган аёллар сабабсиз ишдан бўшатилаётгани, корхона дарвозаси олдида бир гуруҳ аёллар тўпланиб тургани акс этган видео ижтимоий тармоқларда тарқалди. «Аммофос-Максам» видеода ишчиларнинг ҳеч бири билан меҳнат муносабатлари тўхтатилмаганини маълум қилди. Ҳолат Халқ депутатлари Олмалиқ шаҳар кенгаши депутатлари ҳамда ХДП шаҳар кенгаши раисидан иборат ишчи гуруҳ томонидан ҳам ўрганилди, деб ёзади “Дарё” нашри.\nАниқланишича, «Аммофос-Максам» АЖ билан жами 99 нафар ходим касаначи сифатида шартнома тузиб, ишлаб келган. Улар корхонага қарашли бўлган ошхона учун қишлоқ хўжалиги маҳсулотларини етиштириб берган. 2021 йил 1 мартдан ошхоналар аутсорсинг шартлари асосида мазкур фаолият билан шуғулланувчи компанияга берилган. Ғолиб компания эса зарур бўлган маҳсулотларни узоқ муддатли шартномалар асосида ўз етказиб берувчиларидан сотиб олишни афзал кўрган.\nНатижада жами 99 нафар касаначини иш ўринларини қисқартиришга тўғри келган. Улардан 47 нафари Олмалиқ шаҳрида доимий рўйхатдан ўтган. Корхонанинг ходимлар бошқармаси бошлиғи Барно Мирсаидова берган ахборотга кўра, 99 нафар касаначидан 28 нафар аёллар туғруқ таътилида бўлганлиги сабабли бу қисқартиришга учрамаслиги таъкидланди. Қолган 71 нафар касаначи қисқартириш бўйича меҳнат қонунчилигига асосан, расмий огоҳлантирилган бўлиб, улардан 12 нафари огоҳлантириш хатларига ўз розилиги билан имзо чеккан. Қолган 59 нафар касаначи корхона томонидан қисқартирилиш ҳолатига розилик билдирмаган.\n«Аммофос-Максам» АЖнинг бошқарув раиси ўринбосари Жўра Юсуповнинг таъкидлашича, ҳозирги ҳолатга кўра, юқорида қайд этилган барча касаначилар «Аммофос-Максам»дан ҳали ишдан бўшатилмаган. Улар билан тузилган меҳнат шартномаси ўз кучида. Берилган огоҳлантириш даврида Меҳнат кодексида белгиланган тартибда ўртача ойлик иш ҳақи ва бошқа имтиёзлар сақланиб қолинган.\nКорхона раҳбарияти томонидан иш ўринлари қисқартирилаётган касаначиларга тушунтириш ишлари олиб борилганлиги таъкидланди. Корхона етакчи юрист-консултанти Улуғбек Эргашев ва касаба уюшмаси раиси Нодир Тоғаевларнинг таъкидлашича, ходимларнинг қисқартирилиши билан боғлиқ барча жараёнлар белгиланган қонун доирасида амалга оширилмоқда.\n«Депутатлар томонидан билдирилган фикрларга кўра, хўжалик юритувчи субъект сифатида корхона ўз иқтисодий манфаатларини, энг аввало иқтисодий фойдани кўзлаши табиий. Шундай бўлса-да бизнингча, корхона қисқартиришга тушган касаначиларнинг мутахассислиги ва имкониятларини чуқур таҳлил қилган ҳолда корхонанинг яқин келажакдаги ишчиларга бўлган эҳтиёжини прогноз қилиши ва имкон қадар мана шу касаначиларни бошқа доимий ишга қабул қилиш масаласини кўриб чиқиши керак», – дейилади ХДП депутатлик гуруҳида.\nШунингдек, 11 июнь куни Олмалиқ шаҳар ҳокимлигида шаҳар ҳокими, халқ депутатлари Олмалиқ шаҳар кенгаши раҳбари, депутатлар, сектор раҳбарлари, «Аммафос-Максам» АЖ мутасаддилари, ҳуқуқшунослар ва бошқа масъуллар ҳамда қисқартиришга тушган касаначилар иштирокида мулоқот ташкил этилган. Йиғилишда ҳар бир аёлнинг мурожаатлари тингланиб, «Аммофос-Максам» масъуллари ҳам ҳолат юзасидан тушунтириш бериб ўтган.


“ТЕЗ ЁРДАМ”га “ЁРДАМ” КЕРАКМИ? — Ishonch Gazetasi\nШифокорлик – ўта масъулиятли, шу билан бирга, шарафли касб. Уларнинг ҳалол меҳнати туфайли инсон саломатлиги мустаҳкамланади. Шошилинч тиббий ёрдам зарур бўлса, албатта биринчи бўлиб “Тез ёрдам”га мурожат қиламиз. Давлатимиз раҳбарининг 2018 йил 16 октябрдаги «Ўзбекистон Республикасида тез тиббий ёрдам хизматини такомиллаштириш чора-тадбирлари тўғрисида»ги қарори бу борадаги ишларни сифат жиҳатдан янги босқичга олиб чиқди. Бугунги кунда бу йўналишда олиб борилаётган ишлар кўнгилдагидекми? Бу саволга масалалари журналист Фарҳод Толиповнинг мақоласида жавоб топилади.\nШИФОКОРГА ИШИНГ ТУШМАСИН…МИ?\nЁхуд тез тиббий ёрдам нега тез эмас?\nБарчамиз иссиқ жонмиз. Тобимиз қочиб, соғлигимиз ёмонлашганида шифокор кўмагига эҳтиёж сезамиз. Бундай вазиятда дастлаб «Тез ёрдам»га қўнғироқ қиламиз. Агар тез тиббий ёрдам ходимлари бир зумда етиб келиб дастлабки муолажани кўрсатишса кайфиятингиз ҳам, соғлигингиз ҳам яхшиланади. Бироқ аксинча бўлса-чи?\nАфсуски, сўнгги вақтларда тез тиббий ёрдамнинг суст ишлаши, чақирув бўлган жойга 1 соат ёки ундан узоқроқ вақт ўтгач етиб келиши ҳақида эътирозлар қулоққа тез-тез чалинади. Хўш, бундай кечикишларга сабаб нима? Чиндан тиббий ёрдам ходимлари ўз вазифасига масъулиятсизлик билан ёндашадими? Ёки техника воситаларининг етишмаслиги билан боғлиқми?\nБугун юртимизда соғлиқни сақлаш тизимини ислоҳ қилиш, айниқса, тез тиббий ёрдам хизматини такомиллаштириш борасида кенг кўламли ислоҳотлар амалга оширилмоқда. Хусусан, давлатимиз раҳбарининг 2018 йил 16 октябрда қабул қилинган «Ўзбекистон Республикасида тез тиббий ёрдам хизматини такомиллаштириш чора-тадбирлари тўғрисида»ги қарори бу борадаги ишларни сифат жиҳатдан янги босқичга олиб чиқди.\nБироқ тизимни такомиллаштириш юзасидан кўрилаётган чора-тадбирларга қарамасдан, тез тиббий ёрдам кўрсатиш соҳасида қўйилган вазифаларни тўлиқ бажаришга тўсқинлик қилаётган бир қатор тизимли муаммолар ва камчиликлар сақланиб қолаётир.\nХусусан, «Тез ёрдам» бригадаларининг чақирув жойига ўз вақтида етиб бормаслиги билан боғлиқ ҳолатлар ҳамон учраб турибди. Бу эса аҳолининг ислоҳотларга ишончини сусайтириши мумкин.\n— Расмий маълумотларга кўра, тез тиббий ёрдам 15- 20 фоизга кечикади, — дейди Республика шошилинч «Тез ёрдам» илмий маркази Тошкент шаҳар «Тез ёрдам» станцияси бош шифокор ўринбосари Илҳом Аслонов. — Бунинг ўзига яраша сабаблари бор. Биринчи навбатда, айни пайтда ўткир респиратор вирусли инфекциялар фаоллашган вақт бўлгани боис мурожаатлар икки баробарга ортган. Табиийки бу жараёнда, иш ўзи-ўзидан секинлашади. Шунингдек, чақирувларни рўйхатга олиш, тез ёрдам бригадаларининг жўнатилиши билан боғлиқ жараён автоматлаштирилган тизимга ўтказилмаган. Бу ҳам маълум фурсатни талаб этади. Яъни мурожаат келиб тушгач, оператор бўш турган тез ёрдам машинасини қидириши ва унга чақирувни етказишигача бўлган давр оралиғида вақт тўхтаб турмайди. Шу каби оворагарчиликларни бартараф қилиш мақсадида жорий йил 1 апрелгача тез тиббий ёрдамнинг мурожаатларни қабул қилиш хизмати тўлиқ автоматлаштирилган тизимга ўтиши режалаштирилган. Бунинг самарасида 15 дақиқада битадиган масала 1 дақиқадаёқ ҳал бўлади.\nРеспублика шошилинч «Тез ёрдам» илмий маркази Тошкент шаҳар «Тез ёрдам» станциясидан маълум қилишича, тез тиббий ёрдамнинг кечикишига асосий сабаблардан яна бири асоссиз чақирувлардир. Мурожаатларни саралашнинг амалдаги тартиби мавжуд куч ва воситаларни энг муҳим чақирувларга хизмат кўрсатиш учун йўналтириш имконини бермайди, натижада ёлғон чақирувлар сони ошмоқда ёки сурункали касалликлари авж олган, бироқ ҳаёти хавф остида бўлмаган беморларга хизмат кўрсатилмоқда. Яъни бирламчи тиббий ёрдамга муҳтож бўлмаган, даволаш курсларини ўташи лозим бўлган фуқаролар томонидан келиб тушаётган мурожаатларнинг ортиши чиндан тез ёрдамга муҳтож беморларга етиб бориш вақтини ортга сурмоқда. Тошкент шаҳар «Тез ёрдам» станциясида мурожаатлар 36 та диспетчер томонидан қабул қилинади. Қўнғироқлар ана шу кўрсаткичдан ошган тақдирда, телефонлар ўз-ўзидан банд бўлади.\n«Тез ёрдам»да дорилар етарлими?\nЯна бир масала, «тез ёрдамда оддий дорилар ҳам бўлмайди», деган эътирозлар ҳам учраб туради. Бу ҳам янглиш тушунча. Зеро, тез тиббий ёрдам учун аниқ рўйхат бўйича бўлиши шарт бўлган биринчи ёрдам дорилари тасдиқланган. Бугунги кунда рўйхатда кў рсатилган дорилар билан тез ёрдам бригадалари 100 фоизга таъминланган.\nБир жиҳатга эътибор бериш лозим. «Тез ёрдам» даволаш билан эмас, балки даволашгача бўлган даврда биринчи ёрдамни кўрсатиш билан шуғулланади. Айтайлик, қон босими ошган фуқарога қон босимини вақтинча тушириш ва даволаш бошлангунга қадар бўлган вақтда меъёрида ушлаб туриш тез ёрдамнинг асосий вазифасидир. Бироқ аксарият фуқароларда тиббий маданиятнинг етишмаслиги туфайли касал беморлар томонидан шунчаки қон босимини тушириш учун ҳам бир кунда 3-4 маротаба тез ёрдам чақириш ҳолатлари кўп кузатилади. Натижада бирламчи тез тиббий ёрдамга муҳтож беморларга боришда кечикишлар юзага келади. Ўз вақтида тиббий ёрдам кўрсатилмаган ҳолатлар эса аянчли якун топиши мумкин.\nПрезидентимизнинг «Ўзбекистон Республикасида тез тиббий ёрдам хизматини такомиллаштириш чора-тадбирлари тўғрисида»ги қарори доирасида тез тиббий ёрдам хизматини ривожлантиришга амалий кўмаклашиш ва унинг моддий-техника базасини яхшилаш учун Соғлиқни сақлаш вазирлиги ҳузурида юридик шахс мақомига эга бўлмаган Тез тиббий ёрдамни ривожлантириш жамғармаси ташкил этилди.\n— Мазкур қарор доирасида «Тез ёрдам» хизматида бензин, дори ёки автомобиллар билан боғлиқ барча муаммолар тўлиқ бартараф этилди, — дейди Илҳом Аслонов. — Фақатгина «Тез ёрдам» машиналарининг етишмовчилиги учраб туради. Бироқ бу муаммо ҳам тез орада ҳал қилиниши белгиланган.\nДарҳақиқат, бугунги кунда пойтахт миқёсида тез ёрдам автопарклари тўлиқ янгиланган. Яъни хизматдаги автоуловларнинг барчаси соз ҳолатдаги янги машиналар. 1 апрелгача бутун республикадаги автопарклар ҳам тўлиқ шай ҳолатга келтирилади. Энг асосийси, тизим «Hunday» ва «Toyota» русумли замонавий тиббиёт уловлари билан таъминланмоқда. Айни пайтда Тошкент шаҳар «Тез ёрдам» станциясида 35 та ана шу русумдаги тез ёрдам автомобиллари мавжуд. Жорий йил якунигача Президент қарори доирасида ичи тўлиқ тиббий амалиётларни ўтказишга мўлжалланган 75 та замонавий тез ёрдам автомобиллари келтирилади. Шунингдек, тоғли ҳудудлар аҳолисига ҳам сифатли тиббий хизмат кўрсатилишини таъминлаш мақсадида йўлтанламас типидаги автомобиллар ҳам амалиётга татбиқ этилади.\nСоғлиқни сақлаш вазирлиги маълум қилишича, 2020 йилдан бошлаб тез ёрдам тизимида авиация хизмати ҳам йўлга қўйилиши белгиланган. Натижада хизмат номига мос равишда тез бўлиши таъминланади.\nБу жараёнда соҳа ходимларини тайёрлаш ва қайта тайёрлаш масаласи ҳам асосий вазифалардан биридир. Шу боисдан Президент қарорида таълим тизими босқичларида сифатли кадрларни тайёрлашга алоҳида эътибор қаратилади. Шунингдек, Шошилинч тез тиббий ёрдам илмий амалий марказида тиббиёт соҳасига оид кадрлар бирламчи тиббий ёрдам бўйича малака оширишмоқда.\nТез тиббий ёрдамни ривожлантириш жамғармаси маблағлари ҳисобидан тиббиёт соҳаси илғор ривожланган давлатларда малака оширишлар ташкил этилади. Жорий йилда тез ёрдам тизимидаги 97 нафар мутахассис хорижий давлатларга юборилиши режалаштирилган.\nШифокорлик – масъулиятли, шу билан бирга, шарафли касб. Қалби либоси каби оппоқ бўлган ушбу касб эгаларининг беминнат кўрсатган хизматлари, касбига бўлган садоқати туфайли қанча-қанча инсонларнинг ҳаёти сақлаб қолинади. Улар савобли меҳнатлари ортидан инсонлар кўнглига қувонч, хурсандчилик улашади, обрў қозонади. Аммо баъзи ҳолатларда маънавиятсиз инсонлар томонидан тиббиёт ходимларининг асоссиз калтакланиши киши дилини хира қилади. Афсуски, бундай ҳолатлар охирги пайтларда тез-тез учраётгани тажрибали шифокорларнинг бирламчи тизимдан кетиб қолишларига сабаб бўлмоқда. Шу боисдан аҳолининг тиббий маданиятини ошириш, шифокорларни ҳимоя қилишнинг қонуний асосларини ишлаб чиқиш зарур.\nХалқ орасида, «Шифокорга ишинг тушмасин», деган гап юради. Давлатимиз томонидан тиббиёт соҳасида амалга оширилаётган ислоҳотларнинг асл мақсади эса «Яхшиям шифокорлар бор!» деган қарашни шакллантиришдан иборатдир. Бунинг учун барчамиз бир ёқадан бош чиқариб ҳаракат қилишимиз лозим.


Хитойда вакциналарнинг ноқонуний айланмаси бўйича йирик жиноий иш очилди\nХитойда ноқонуний вакцина айланмасига билан боғлиқ жиноий ишда гумон қилиниб 130 нафардан ортиқ киши ҳибсга олинди ва 20 дан ортиқ турли вакциналар мусодара қилинди.\nХитой полицияси сотилган дори воситаларининг умумий қиймати, аввал хабар берилганидек, 570 миллион юань (88 миллион доллар) эмас, балки 310 миллион юань (47,6 миллион доллар) эканини баён қилган. Бу ҳақда ХХР Жамоат хавфсизлиги вазирлиги вакили Хуа Цзинфэн маълум қилди.\n“Савдо 2011 йилдан буён олиб борилган ва Хитойнинг 20 дан ортиқ музофотларини қамраб олган. “Ҳуқуқни муҳофаза қилиш органлари ҳамон вакциналар оқимини кузатишда давом этмоқда”, - дейди Хуа Цзинфэн.\nҲукумат маълумотига кўра, бу йирик жиноий ишга алоқадорликда 29 та фармацевтик компания ва эмлаш ҳуқуқига эга 16 та тиббиёт муассасаси гумон қилинмоқда. “Шаньдун провинциясидаги учта фирма лицензиядан маҳрум этилди ва уларнинг фаолияти тўхтатиб қўйилди”, - маълум қилди ХХР озиқ-овқат ва дори воситаларини назорат қилиш Давлат бошқармаси вакили Ли Гоцин.\nЖиноий ҳаракатнинг асосий фигурантлари шандунлик Пан фамилиялик собиқ фармацевт ва унинг қизи воситачилар билан ҳамкорликда вакциналарнинг ноқонуний айланмасини йўлга қўйишган. Гумон қилинаётган шахслар заводда ишлаб чиқарилган препаратлар билан савдо қилишган, бироқ уларнинг сақланиш муддати ўтган ёки нотўғри сақланган.\nСоғлиқни сақлаш органлари мансабдорларининг гувоҳлик беришича, Хитойда вакцинация билан боғлиқ шубҳали асорат ҳолатлари қайд этилмаган.


2019 йилнинг 7–11 октябръ кунлари пойтахтимиздаги «Универсал» спорт саройида универсал жанг спорт тури бўйича Ўзбекистон кубоги мусобақаси бўлиб ўтди. «Спорт – гендер тенглик тарафдори» шиори остида ўтказилган мусобақада Тошкент шаҳри ва вилоятлардан ташриф буюрган жамоалар қатнашди. Спортчилар ўз ёш тоифаларига бўлинган ҳолда 15 дан ортиқ вазнда кураш олиб боришди.\nМуросасиз кечган беллашувларда умумжамоа ҳисобида ИИВ Қоровул қўшинлари жамоаси фахрли биринчи ўринни эгаллаб, Ўзбекистон кубоги соҳибига айланди. Вакилларимиз 6 та олтин, 2 та кумуш ва 5 та бронза медални қўлга киритишди. Ушбу ютуқда спортчиларга маҳорат сирларини ўргатган, уларни ғалаба сари руҳлантириб турган жамоа сардори подполковник Музаффар Сафаров, мураббийлар, катта лейтенантлар Жамол Омонов ҳамда Ўктам Ражабовнинг ҳам ҳиссаси катта бўлди.\nИккинчи ўрин Ўзбекистон Республикаси Миллий гвардиясининг «Қалқон» жамоасига, учинчи ўрин эса Тошкент шаҳрининг «Легион» клубига насиб этди.


Диана Адельшинова: "Кумирим – Ольга Забелинская" / Olamsport.com\n17:19European Open. Димитров 1/4 финалга чиқди\t0 16:58«Локомотив» Жасур Жалолиддинов учун «Бунёдкор»га нормадан камроқ компенсация тўлаганми?\t0 16:37Ретро! 13 йил аввал Термизда стадион тўла мухлислар кўз ўнгида ўтган кураш бўйича Ат-Термизий турнири беллашувларидан ФОТОРЕПОРТАЖ\t0 16:15"Она юрти, отаси, келажакдаги режалари ва фаолиятини якунлаш ҳақида". Хабиб Нурмагомедов UFC 254 турнирдан аввал катта интервью берди\t0 15:55Тошкентда профессионаллар ўртасида ММА мусобақаси ўтказилади + ФОТО 0 15:34ЕЧЛ. Энг кўп гол урган футболчилар ТОП-10\t0 15:13Елена Остапенко муваффақиятли старт олди\t0 14:52“Сен-Пьер — Хабиб жанги бўлмайди”\t0 14:31Будапешт биз учун қанчалик омадли?\t0 14:10"Манчестер Сити" ярим ҳимоячисини 4-6 ҳафтага йўқотди\t0 13:49Спортчилар ижтимоий тармоқларда\t0 13:28Виктория Азаренконинг юриши давом этади 0 13:07IBF камарига даъвогар Липинец Абдуқаҳҳоров ва Клейтонни таққослади\t0 12:46“Реал” 1981 йилдан бери еврокубоклар доирасида илк бор кетма-кет 3 та ўйинда ютқазди\t0 12:25Владимир Кличко боксга қайтишга шаъма қилди\t0\n09 апр 08:10\nДиана Адельшинова: "Кумирим – Ольга Забелинская"\nТеглар : ВелоспортЗабелинскаяАдельшинова\nЎзбекистон велосипед спорти федерацияси карантин кунларида ўқувчиларимизни зериктириб қўймаслик учун бир қатор қизиқарли интервьюларни ташкил қилишда давом этади.\nБугун эътиборингизга терма жамоамизнинг етакчи спортчиларидан бири, қатор халқаро мусобақалар ғолиби ва совриндори Диана Адельшинова билан суҳбатни ҳавола қиламиз:\n– Велоспортга кириб келишингиз қандай бўлган?\n– Велоспортга 13 ёшимда Людмила Маркелова мураббийлигида кириб келганман. Ўшанда пойтахтимиздаги Олимпия мавзесида трек йўналиши бўйича шуғулланар эдим. Бу машғулотларимиз 1 йилга чўзилди холос ва унда асосан жисмоний тайёргарлик устида ишладим. Кейин узоқ муддат велоспортни ташлашимга тўғри келди. 18 ёшимдан яна спортга қайтиб келдим ва Вадим Шайхов ҳамда Рустам Нуритдинов қўл остида шуғуллана бошладим. Бу инсонлардан мени спортга қайтаришгани ва бирга машғулот ўтказишаётганидан мамнунман. Улар мени жамиятимизга фойдасига тегадиган шахс ва спортчи қилиб тарбиялашгани учун ҳам улардан миннатдорман.\n– Ушбу спортда қандай муваффақиятларга эришгансиз ва ўз олдингизга қўйган режаларингиз ҳақида айтиб берсангиз.\n– Ҳозирда шоссе ва трек йўналишларида бир неча карра Ўзбекистон чемпиони бўлдим. 2019 йил БААда шоссе йўналишида ўтган UAE challange турнирида ғалаба қозондим. Шунингдек, ўтган йил Таиландда ўтган Осиё кубогида ҳам совриндорлар қаторидан жой олдим. Бу спортда янада марраларни забт этишни истайман. Асосий мақсадларимдан бири машҳур хорижий жамоалар таркибидан жой олдим нуфузли мусобақаларда ғалаба қозониш. Ишониб қоламанки, коронавирус пандемияси ҳукуматимиз томонидан кўрилаётган чора-тадбирлар билан тез орада юртимизда барҳам топади. Барчаси ортда қолиши билан бу йил учун мўлжалланган қатор мусобақалар, жумладан, Осиё чемпионати ва бошқа стартга тайёргарликни бошлаймиз ва юқори натижалар қайд этишга ҳаракат қиламиз.\n– Велоспортда кимга ўхшашга ҳаракат қиласиз?\n– Кумирим Ольга Забелинская. Унинг терма жамоамиз сафида ҳаракат қилаётгани биз каби ёш спортчиларга қўшимча иштиёқ беради. Биз унинг мисолида кимнинг даражасига қараб ҳаракат қилишимизни кўриб оламиз. У жамоамизнинг ҳақиқий етакчиси. Унга ҳам спортчи, ҳам инсон сифатида ўхшашни жуда ҳам хоҳлайман. Шу ўринда ҳозир барча жамоадошларим, спортчилар ва ҳамюртларимизга уйда қолиб, коронавирус пандемиясига қарши курашда шифокорларимиз талаб қилаётган кўрсатмаларга риоя этишларини сўраб қоламан. Биз биргаликда бу касалликни, албатта, енгиб ўтамиз.\nМанба : velosport.uz\nБўстонлиқда энг кучли велопойгачиларимиз куч синашмоқда 0\nБўстонлиқ йўллари шоссечиларимизни Ўзбекистон чемпионатига чорлайди 0\nЎзбекистон велосипед спорти федерацияси Макгрегор билан келишиб олди 0


Қонунчилик палатаси сайлов кунини кўчиришга нима сабаб бўлаётганини маълум қилди — KMODS\n2021 йил glavnaya Популярные новости Янги Ўзбекистон\nҚонунчилик палатаси сайлов кунини кўчиришга нима сабаб бўлаётганини маълум қилди\nPosted on 26.01.2021 Author admin\tКомментарии к записи Қонунчилик палатаси сайлов кунини кўчиришга нима сабаб бўлаётганини маълум қилди отключены\nПрезидент сайловлари октябрь ойига кўчирилиши мумкин. Бунда 2021 йилги сайловлар таҳминан 24 октябрга тўғри келади. Қонунчилик палатаси сайлов куни ўзгаришитирилишига сабаб бўлган омилларни маълум қилди. Таъкидланишича, ҳужжат лойиҳаси бир гуруҳ депутатлар томонидан ишлаб чиқилган.\nАввалроқ, Конституциянинг 117-моддасига ўзгартиш киритиш орқали сайлов кунини декабрь ойи учинчи ўн кунлигининг биринчи якшанбасидан октябрь ойига ўтказиш бўйича қонун лойиҳаси депутатлар томонидан муҳокама қилинаётгани ҳақида хабар берган эдик.\nМаълум бўлишича, ушбу лойиҳа бир гуруҳ депутатлар томонидан ишлаб чиқилган ҳамда 25 январь куни Қонунчилик палатасининг навбатдаги мажлисида биринчи ўқишда кўриб чиқилган.\n«Сайлов қонунчилиги такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонун лойиҳасида сайлов кунини ўзгартишдан ташқари, халқаро ташкилотларнинг ҳам бир қанча таклифлари ўз аксини топган.\nДепутатлар қуйидагиларни таклиф этмоқда:\nСайлов кунини — декабрь ойидан октябрь ойига кўчириш. Бунга сайловлардан кейинги сиёсий тадбирларни ўтказиш, жумладан, давлат дастурини қабул қилиш ва бошқа ислоҳотларнинг кечикаётгани сабаб қилиб кўрсатилган.\nХалқ депутатлари туман (шаҳар) Кенгашларига сайлов ўтказувчи округ сайлов комиссиялари институти тугатиш. Бунда уларнинг ваколатларини туман (шаҳар) сайлов комиссиялари зиммасига юклаш назарда тутилмоқда.\nХорижда истиқомат қилаётган Ўзбекистон фуқароларини дипломатик ваколатхоналарнинг консуллик ҳисобида бўлиши ёки бўлмаслигидан қатъий назар сайловчилар рўйхатига киритиш. Шу қаторда у ерда сайловчилар яшаётган ёки ишлаётган жойида кўчма қутиларда овоз беришнинг ҳуқуқий асослари яратиш.\nПарламент ва маҳаллий вакиллик органларига сайловлар билан тенг равишда президентлик сайловларини ҳам давлат томонидан молиялаштириш. «Сиёсий партияларни молиялаштириш тўғрисида»ги қонунни Сайлов кодекси билан мувофиқлаштириш кўзда тутилган.\nБундан ташқари, қонун лойиҳасига ЕХҲТнинг ДИИҲББ бир қатор тавсиялари — сайлов комиссияларининг номзодларнинг сайловчилар билан учрашувларини ташкил этишга оид вазифаси чиқариб ташлаш ҳамда сайловолди ташвиқоти даврида давлат ресурсларидан фойдаланишни тақиқлаш киритилмоқда.\nҚолаверса, ДИИҲББнинг яна бир таклифи, сайлов комиссиялари қарорлари устидан шикоят муддатини 10 кундан 5 кунгача қисқартириш ҳам лойиҳада акс этган. Бу билан сайлов натижаларини эълон қилиш муддатлари асоссиз чўзилишининг олдини олиш мақсад қилинган.\nШу қаторда сиёсий партиялар томонидан сайловдан олдин оралиқ ва сайловдан сўнг якуний молиявий ҳисоботларни, шунингдек, Ҳисоб палатасининг партиялар фаолиятини текшириш натижаларини эълон қилиш тартиби жорий этилмоқда.\n«Бу, депутатларнинг фикрича, сиёсий партияларнинг сайловолди ташвиқоти учун ажратилган маблағлардан фойдаланиш шаффофлигини таъминлашга хизмат қилади», дейилади палата хабарида.\n«Газета.uz»га қуйи патала матбуот хизмати маълум қилишича, лойиҳа жамоатчилик муҳокамаси учун палата сайтида эълон қилинди. Таклифлар эса demokratkom@parliament.gov.uz почтаси орқали қабул қилинади.\nШавкат Мирзиёев: 2020 год станет поворотным в государственной молодежной политике\nPosted on 27.12.2019 Author admin\nПрезидент Республики Узбекистан Шавкат Мирзиёев 27 декабря провел встречу с представителями подрастающего поколения в школе […]\nНАЧАТА РАБОТА ПО ИЗДАНИЮ КНИГИ ОБ ИСТОРИИ ТАТАР В УЗБЕКИСТАНЕ\n“Хорошим людям бог хороших даст в друзья…”\nPosted on 13.02.2019 Author admin\n14 февраля – день рождения Захириддина Мухаммада Бабура Узбекистан является священной колыбелью великих мыслителей. Произведения […]\nАнтикоррупционное агентство требует приостановить приватизацию Coca-Cola Uzbekistan\n1 февралдан қоғоз кўринишидаги ойлик йўл чипталари сотуви тўхтатилади


ЎзМУнинг каратэчи талабаси кумуш медаль соҳиби! - Уч илдиз\nby Тўлқин Эшбек · 20.12.2017\nЎтган йили баҳорда ижтимоий тармоқларда ёритилган “ЎзМУ талабасининг каратэ\nбўйича медаллари сони 50 тага етди” сарлавҳали мақоламизда Мирзо Улуғбек номидаги Ўзбекистон Миллий университети Иқтисодиёт факультети талабаси Дониёр Абдуллаев спортнинг каратэ тури билан мунтазам шуғулланиб келаётгани ва турли мусобақаларда қўлга киритган ютуқлари ҳақида сўз юритилган эди.\nДониёр Фарғона вилояти Қўқон шаҳрида таваллуд топган. Болалигидан аъло баҳоларга ўқиш билан бир қаторда каратэ билан мунтазам шуғулланиб келмоқда. Унинг шу кунгача турли мусобақаларда қўлга киритган олтин, кумуш, бронза медаллари сонини энди: “50 тадан ошган” деб ёзсак, айни ҳақиқатни айтган бўламиз.\nЭпчил ва маҳоратли ёш каратэчи сўнгги йилларда Жанубий Корея, Италия, Франция, Малайзия, Украина, Тожикистон, Қозоғистон каби давлатларда Ўзбекистон байроғини юксакларга кўтаргани ҳақида ҳарқанча ғурурланиб айтсак арзийди.\nАлпомиш каби афсонавий қаҳрамонларимиз изидан бораётган бу каратэчи талаба 2013 йилда Италияда ўтказилган жаҳон чемпионатида олтин медални қўлга киритиб, жаҳон чемпиони деган юксак номга сазовор бўлган. 2015 йил ноябрь ойида пойтахтимиз Тошкентда каратэ бўйича ўтказилган Марказий Осиё чемпионатида навбатдаги олтин медаль соҳибига айланган. 2016 йил февраль ойида Малайзиянинг Куала-лумпур шаҳрида 18-35 ёшгача бўлган эркак спортчилар ўртасида ўтказилган каратэ бўйича Осиё чемпионатида кумуш медални қўлга киритган.\nНавбатдаги хушхабар Туркиядан келди. Шу йил 15-17 декабрь кунлари бўлиб ўтган каратэ бўйича халқаро мусобақада Дониёрбек Абдуллаев кумуш медални қўлга киритди!\n– Ҳар бир халқаро мусобақада она юртим Ўзбекистон шарафи учун майдонга тушиш менга катта куч ва матонат бахш этади,– дейди қора белбоғ соҳиби Дониёрбек Абдуллаев.– 40 дан ортиқ давлатдан машҳур спотчилар иштирок этган мазкур халқаро мусобақа жуда қизиқарли ва муросасиз бўлди. Ойнаи жаҳон орқали миллионлаб мухлислар кўз тикиб, олқишлаб турган майдонда ғалаба учун кураш осон кечмайди. Шундай майдонларда она юртим Ўзбекистон байроғини мудом юксакларга кўтариш менга олам-олам бахт ва қувонч бахш этаверади.\nТуркий тилдаги мамлакатлар Парламент ассамблеяси\nNext story Тафаккур ёғдулари\nPrevious story Буюк келажак ғояси


ЎзА - Аниқлик, тезлик ва шижоат баҳси\n15.03.2017 13:14 Чоп этиш версияси\nАниқлик, тезлик ва шижоат баҳси\nҚарши шаҳрида ўсмирлар ва қизлар ўртасида енгил атлетика бўйича ўтказилган Ўзбекистон чемпионатида уч юзга яқин спортчи қатнашди.\nМамлакатимиз енгил атлетика федерацияси томонидан ташкил этилган чемпионатнинг турли масофаларга югуриш баҳсларида Оскар Қучмуродов, Дилшод Бобоқулов, Файзулло Пўлатхўжаев, Мамуршоҳ Маматазимов, Раиса Қучмуродова, Алина Коган, Дилбар Абдулҳамидова, Ҳуснида Аҳмедова биринчи ўринни эгаллади.\nУзунликка, баландликка ва уч ҳатлаб сакраш баҳсларида Нигина Исоева ва Зебо Жумабекова олтин медални қўлга киритди. Ўғил болалар ўртасида Раҳматилло Раҳматиллаев, Асатбек Сулаймонов ва Диёр Мансуржонов ғолиб, деб топилди.\nЯдро улоқтиришда Меҳрож Маматқулов ва Фариза Абдувалиева шоҳсупанинг энг юқори поғонасига кўтарилган бўлса, 60 метрга тўсиқлар оша югуришда Дониёр Мансуржонов ва Шаҳрибону Ғофуржонова марра чизиғини биринчи бўлиб босиб ўтди.\nЧемпионатнинг олтикураш беллашувларида Азамат Тауров, бешкураш баҳсларида эса Шаҳрибону Ғофуржонова зафар қучди.


Давлат туризм қўмитаси Балига вақтинчалик бормасликни тавсия қилдиHaqida.net\nHome Dunyo Давлат туризм қўмитаси Балига вақтинчалик бормасликни тавсия қилди\nТуризмни ривожлантириш давлат қўмитаси Ўзбекистон фуқароларига Индонезиядаги Бали оролига Агунг вулқони уйғонгани туфайли вақтинчалик бормасликни тавсия қилди.\nЎзбекистоннинг Индонезиядаги элчихонаси маълумотига кўра, Бали оролида уйғонган Агунг вулқонига хавфнинг энг юқори даражаси берилди. Ўзбекистон фуқароларига, шунингдек, Индонезияга саёҳатни режалаштирган туристик компанияларга ушбу вазиятни инобатга олиш тавсия этилди.\nЭслатиб ўтамиз, Бали оролидаги Агунг вулқонининг уйғониши туфайли тахминан 100 минг киши эвакуация қилиниши керак. Бу ҳақда Индонезия табиий офатлар оқибатларини бартараф этиш бўйича Миллий агентлик вакили хабар қилган. Унинг сўзларига кўра, хавф ҳудуди 10 километрга ошди, унинг ичида тахминан 22 та аҳоли пункти бор, у ерларда 90-100 минг киши истиқомат қилади.\nАгунг вулқони биринчи марта 21 ноябрь куни отилди. Вулқондан тутун унинг оғзидан (кратер) 700 метр баландликка кўтарилди. Якшанба куни эса иккинчи отилиш бошланди, вулқон лавани чиқариб ташламади, бироқ тутун тўрт минг метрлик баландликка кўтарилди, шу сабабдан ҳаво транспорти учун энг юқори (қизил) хавф даражаси эълон қилинди.\nАгунг вулқони фаоллиги сентябрь ойида ошганди, ўшанда Бали оролининг барча ҳудуди бўйлаб фавқулодда ҳолат эълон қилинди, 144 минг киши хавфсиз жойга кўчирилди.\nМаълумот учун, Агунг вулқонининг энг йирик отилиши 1963 йилда юз берган бўлиб, натижада мингдан ортиқ инсон ҳалок бўлган.\nЖЧ-2018’нинг расмий плакати тақдим қилинди


ҲАЁТ БИЛАН ҲАМНАФАС » Кизилтепа тумани хокимлиги\nКизилтепа / Фукароларга / ҲАЁТ БИЛАН ҲАМНАФАС\nЭкин майдонлари Оқсоч маҳалласи ҳудудида жойлашган "Зебинисо Ҳаёт" фермер хўжалиги аъзолари томонидан пахта ва ғалла етиштириш бўйича шартномалар ҳар йили тўлиқ бажарилаётгани ҳақида эшитганимдан сўнг ушбу дала миришкорлари билан суҳбатлашиш мақсадида йўлга чиқдим.\nЭрта тонгда мени ғўза парваришланаётган далада Сафар Ёдгоров (суратда механизатор Д. Сафаров билан) қарши олди. 2004 йилдан 2012 йилгача "Зебинисо ҳаёт" фермер хўжалигида раислик қилиб, 2012 йилдан уни невараси Санъат Сафаровга топширган кекса миришкор ҳалигача уларнинг энг яқин маслаҳатгўйидир.\n– Дастлаб экин майдонимиз 37 гектарни ташкил этарди. Ҳозирда эса 54,9 гектардан иборат. Жорий йилда ушбу майдоннинг 27,9 гектарига ғалла, 26,9 гектарига чигит экдик. Қилган меҳнатларимиз самарасини бериб ғалла топшириш режасини 130 фоизга бажардик.\nҲозир асосий эътиборимизни ғўза парваришига қаратяпмиз. Бу ишларда механизатор Давлат Сафаров, сувчи Зариф Адизов, фермер хўжалигимиз аъзолари: Гулнора Ортиқова, Марғуба Собирова, Муҳтарам Равшанова, Зиёда Сафарова, Мавлуда ҳамда Зуҳро Очиловалар ҳам жонбозлик кўрсатишмоқда.\n– Эрта тонгда далаларни кўриб чиқмасам кўнглим жойига тушмайди. Ғўзаларнинг яхши ривожланиши, пахта ҳосилининг ҳар йилгидан кўп бўлиши учун тинимсиз ҳаракат қилишимиз лозим. Бунинг учун фермер хўжалигимизда барча техникалар етарли, – деди Сафар Ёдгоров.\nҲақиқатан ҳам фермер хўжалигида 2 та ТТЗ- 80, 1 та ТТЗ-100, 1 та ТТЗ-8011 каби тракторлар бор. Шу билан бирга, улар имтиёзли равишда "Ласетти" автомашинасини ҳам сотиб олишган.\nИшларнинг ўз вақтида амалга оширилаётгани ва асосийси давлат шартномалари ортиғи билан бажарилаётгани фермер хўжалиги аъзоларининг оиласи тинч бўлиши ҳамда ўз ишига бўлган масъулиятининг ошишига, бу эса ўз ўрнида ҳосилдорликнинг юқори бўлишига замин яратади, албатта.


Пандемия оқибатида 11 мингта саноат корхонасининг даромади тикланмаган - UzNews.uz\nПандемия оқибатида 11 мингта саноат корхонасининг даромади тикланмаган\nПрезидент ҳокимлар саноат билан шахсан шуғулланиши кераклигини таъкидлади.\nШавкат Мирзиёев бугун, 12 август куни ҳудудларда саноатни ривожлантириш, рақобатбардош маҳсулотлар ишлаб чиқаришни кенгайтириш масалалари бўйича видеоселектор йиғилишини ўтказди. Бу ҳақда президент матбуот хизмати хабар берди.\nУнда коронавирус пандемияси туфайли 11 мингта саноат корхонасининг даромади тикланмагани айтилди. Уларнинг асосий қисми тўқимачилик, озиқ-овқат, мебелсозлик, металл буюмлар, қурилиш материаллари корхоналаридир.


Қалампир ишқибозлари узоқ яшайди...ми?! | Qalampir.uz\nҚалампир ишқибозлари узоқ яшайди...ми?!\nФойдали\t28 Март 2019 15:34 6210\nМаълум бўлишича, қизил қалампир нафақат таомни хуштаъм қилар экан, балки соғлиқни сақлашда ҳам муҳим аҳамиятга эга экан.\nГарвард университети олимлари ўтказган тадқиқот натижаларига кўра, қизил қалампирни мунтазам истеъмол қилувчи кишилар юрак-қон томир, нафас олиш тизими ва хатарли ўсимталар муаммоларига камроқ рўбару бўлади ва табиийки узоқроқ умр кўриши аниқланди.\nОлимлар етти йил давомида 30 ёшдан 79 ёшгача бўлган қарийб ярим миллион кишининг ҳаёт тарзини кузатишган.\nАччиқ қалампир эрта ўлимнинг олдини олишга ҳисса қўшиши аниқланди Қишлоқ хўжалиги вазири: Фермерларнинг ишига аралашиш керак эмас\n21 Февраль 20:55 71591\n22 Февраль 18:06 36253\n22 Февраль 16:15 24328\n21 Февраль 11:41 24146\n22 Февраль 08:15 20078


Муҳаммад Исмоил (1964) | www.ziyouz.uz\nБош саҳифа Ўзбек насри онлайн антологияси Муҳаммад Исмоил (1964)\nМалика эшик тақиллашидан чўчиб уйғонди. Соат тунги иккилар бўлганди. Рўмолини бошига илишга улгурмай қўнғироқ жиринглади. -Ҳозир! Одатда эри Санжарни аяб, қўнғироқни босмасди. Ҳозир иши шошилинч, шекилли. -Келинг! -Келдим, ҳозир кетаман. Бухоро амирининг қиличи қани? -Жойида тургандир. -Тез топ! Малика кўрпаларни давоми…\nМуҳаммад Исмоил. Оппоқ гулдай ойдин хотира (ҳикоя)\nЁшинг ўтгач, шахсий муносабатларда шу қадар инжиқлашиб қоларкансан-ки, эҳтимол-у-шубҳаларни бирма-бир тусмоллаб чиқиб, ҳадиксирашга хожат йўқлилигига ишонч ҳосил қилмагунингча, бир ишни бошлашдан хайиқиб туравераркансан киши. Худди, ҳужжатли фильмларда қариган шер кўзини лоқайд юмгани каби, сен ҳам қаршингда турган киши ҳали оғиз давоми…\nМуҳаммад Исмоил. Ой чиқмаган оқшом (киноқисса)\nУниверситет ётоқхонаси. Кўзлари йиғидан қизарган Насиба кийим-кечаклари-ю китоб-дафтарларини ҳафсаласизлик билан жомадонга жойлаяпти. Дугонаси Зуҳра эса унга ачинган кўйи ҳаёлчан тикилиб каравотда ўтирибди. Эшик тақиллаб, Фурқат мўралайди. ФУРҚАТ – Насиба, Насибахон! (эшикдан киради) – Э, яхшимисиз, Зуҳрахон? Кечирасизлар! ЗУҲРА: — Келинг, давоми…\n— Аҳмад ака, Сизни ташқарида бир аёл кутиб турибди. Бирга ўқиганмиз, деяпти. Киринг десам кирмади. -Ким экан? -Отини айтмади. Шошилиб турибман, деди. Эринибгина ташқарига чиқдим. Менинг хонамдан кириш-чиқиш эшиги анча олис, шунинг ўзига иш вақтимнинг қанчаси кетиб қолишини қизғаниб истамайгина давоми…\nМуҳаммад Исмоил. Баҳорнинг энг сўнгги лоласи\nКитобни сақлаб олинг: Муҳаммад Исмоил. Баҳорнинг энг сўнгги лоласи\nМуҳаммад Исмоил. Шаҳодат дафтари (бадиа)\nМисрдаги Хеопс эҳроми зиёратига келганлар: “Ҳамма вақтдан қўрқади, вақт эса эҳромлардан қўрқади”, дейишади. Қачонлардир, Мисрни забт этишга келган Наполеон Бонапарт Сфинкс соясида от кишнатиб тураркан: “Ўзимни минг йил аввалги замонда яшаётгандай сезаяпман”, деган экан.Амир Темур бобомиз ҳақидаги китобларни ўқиганингизда шонли давоми…\nМуҳаммад Исмоил. Забаржад (қисса)\nСизни севиб қолиб, бўлдим айбдор,Энди шу ишқ учун тўлайин қарзим.Токи, жон бергунча бўлай вафодор, Токи, жон чиққунча қилайин таъзим!Шеърдан. Худонинг ишлари жумбоқ экан. Молга хашак солиб юрган Марварид опани қорақурт чақди-ю, дод дейишга улгурмай жонини ҳаққа топширди. Аксига олиб болалари давоми…\nМуҳаммад Исмоил. Кечиккан мактуб (бадиа)\nМени Ҳиндистон элчихонасига чақиришаётганини айтишди. Бош консул дўстим эди. Дарҳол унинг қиёфаси кўз олдимда намоён бўлиб юзимга табассум югурди. Биз у билан бир варакайига тўртта тилда ўзбекча, ҳиндча, русча, инглизча, аралаш-қуралаш гаплашар, расмий суҳбатимиз аския айтиш билан якунланар, унинг самимийлигими, давоми…\nМуҳаммад Исмоил. Мени кечир, Мукеш (бадиа)\nМуҳаммад Исмоил. Сиз ҳамон ўшасиз... (ҳикоя)


«Оғир, босиқ, иродали, олдига қўйган мақсадига эришмагунча тинчимайди. Унга тоққа суянгандек суянса бўлади». Жиззах вилояти Шароф Рашидов тумани Сўлоқли маҳалласида яшовчи Сардоржон Сатторқуловга ҳамкасблари шундай таъриф беришади. Ёши эндигина ўн тўққизни қоралаган йигитнинг бундай эътирофга лойиқ кўрилишининг ўз сабаблари бор...\nСардоржон ўн ёшидан бошлаб бокс тўгарагига қатнай бошлади. Унинг қалбида ушбу спорт турига меҳрни узоқ йиллар кураш билан шуғулланган отаси, коллеж ўқитувчиси Жўрақул Маматқулов уйғотди. Сардоржондаги иштиёқ, интилиш ва собит ирода ўз натижасини кўп куттирмади. Бир йил ўтар-ўтмас, Тошкент вилоятида бўлиб ўтган республика чемпионатида олтин медални қўлга киритди. Ўзига бўлган ишончи ортган Сардоржон бирин-кетин вилоят ҳамда республика миқёсидаги мусобақаларда шоҳсупанинг юқори поғоналарига кўтарила бошлади, кези келганда мағлубият аламини ҳам тотди.\nНазарида, ютуқлардан кўра мағлубиятлар унга кўпроқ сабоқ бўлди. Яъни, йиқилганда туришни, кучлироқ рақибга дуч келганида билакка эмас, усулларга таянишни, жони оғриганда сездирмасликни, чидашни ўрганди. Ҳар куни икки-уч соат бокс билан шуғулланарди. Аммо ўн тўрт ёшга тўлганида боксни тарк этди.\nҲаммаси ўсмирнинг отасига келажакда ким бўлмоқчи эканлигини айтишидан бошланди. Ўғил ички ишлар органлари махсус отрядида хизмат қилиш ниятидалигини маълум қилганида, ота ўйланиб туриб: «Ички ишлар органлари ходимига боксдан кўра қўл жанги зарурроқ, зарба усуллари кўп, оёқ ва қўлдан бирдек фойдаланиш мумкин», деди. Шу бўлди-ю, спортдаги йўналишини ўзгартирди.\nТабиатан жасур, машқ қилиб чарчамайдиган йигитча қўл жанги мусобақаларида ҳам юқори натижаларга эриша бошлади. Татамига чиққанида бокс усулларидан маҳорат билан фойдаланарди. Кўзлардан, қўл-оёқ ҳаракатидан рақиб мақсадини сезиш, оралиқ масофани ушлашни бокс билан шуғулланган кезлари ўзлаштирган. Қисқаси, тез орада қўл жанги сирларини пухта эгаллаган умидли ёш спортчи сифатида тилга тушди.\nИчки ишлар органлари тизимида фаолият кўрсатишга астойдил интилган Сардоржон соҳа вакиллари қаторидан жой олишига омил бўладиган фанларни чуқурроқ ўрганишга интилди, югуриш ва турникда тортилиш кундалик машғулотлари рўйхатидан жой олди. Касб-ҳунар коллежини тугатгач, муддатли ҳарбий хизматга чақирилди. Бу вақтда медаллари сони\n70 дан ошган, шулардан 60 таси республика мусобақаларида қўлга киритилганди.\n2018 йилда ҳаётида яна бир қатор унутилмас воқеалар рўй берди – синовлардан муваффақиятли ўтиб, Жиззах вилояти ИИБ тезкор вазифаларни бажарувчи сафарбар отрядига хизматга қабул қилинди. Бундан ташқари, қўл жанги бўйича Россиянинг Тула шаҳрида бўлиб ўтган жаҳон чемпионатида 90 килограмм вазн тоифасида бронза медални қўлга киритди. Ўзбекистон Республикаси Ички ишлар вазирининг эсдалик қўл соати билан тақдирланди.\nБугунги кунда кичик сержант Сардоржон Сатторқулов Жиззах вилояти ИИБ тезкор вазифаларни бажарувчи сафарбар отрядида катта мутахассис лавозимида фаолият кўрсатмоқда. Лавҳамиз қаҳрамони жорий йилда ҳам бир қатор муваффақиятларга эришди. Чунончи, апрель ойида ИИВ Махсус операцияларни мувофиқлаштириш бошқармасининг тезкор вазифаларни бажарувчи сафарбар отрядлари терма жамоалари ўртасида Жиззахда ўтказилган анъанавий кўпкураш мусобақасида фаол иштирок этди. Аниқроғи, мазкур мусобақанинг қўл жанги беллашувларида 90 килограмм вазн тоифасида унга тенг келадиган рақиб топилмади.\n– Бокс ҳамда қўл жанги билан шуғулланишим иродамни чиниқтирди, фақат олға интилишга ўргатди, – дейди Сардоржон Сатторқулов. – Спорт менинг болаликдаги орзуимни ушалтирди. Эндиги мақсадим барча сафдошларим қаторида жиноятчилик ва терроризмнинг халқимиз тинчлигига рахна солишига йўл қўймасликдир. Бу йўлда бор куч ва имкониятларимни ишга соламан. Келаси йил эса Ўзбекистон Республикаси ИИВ Академиясига ўқишга кириш ниятим бор. Қолаверса, қўл жанги бўйича жаҳон миқёсида ўтказиладиган мусобақаларда иштирок этиб, юртимиз шуҳратини дунёга ёйиш орзусидаман.\nСардоржон сўзида турадиганлардан, у 23–24 август кунлари қўл жанги бўйича Қозоғистоннинг Алмати шаҳрида бўлиб ўтган Жаҳон чемпионатида Қирғизистон, Қозоғистон, Россия ва Германия вакиллари устидан ғалаба қозониб, олтин медални қўлга киритди. Қозоқ юртида вакилимиз шарафига давлатимиз мадҳияси янгради.\nУшбу ғалаба унга жорий йилнинг октябрь ойида Германияда бўлиб ўтадиган қўл жанги бўйича Жаҳон кубоги мусобақасида иштирок этиш ҳуқуқини ҳам берди. Айни вақтда Сардоржон Сатторқулов ушбу беллашувларга тайёргарликни бошлаб юборган.


21:31 / 27.04.2016 2600 pdf Ўқиш режими + -\nЖАВОБ – Ўғил болалар ва эркаклар умуман эркак кишиларга қизил кийим кийиш ҳақида батафсилроқ гапиришга тўғри келади. Бу ерда агар қизил ҳолис қип-қизил кийим бўлса эркак кишиларга қандай бўлади деган саволга, уламолар икки ҳил жавоб берган. Жумладан ханафий мазҳабининг уламолари ҳам икки ҳил жавоб берганлар. Баъзилари макруҳ бўлади бўлмайди киймаслик керак, дейишади. Баъзилари бўлади кияверса жоиз деган маънони айтишади. Ва бунга икки тараф ҳам ҳадисларда далилларни келтиришади. Энди бир улар иттифоқ қилишган жойи борки, қизил матони ичида бошқа рангдаги йўли бўлса бошқа рангдаги демак безаклари уни кийишига бўлишига ҳамма иттифоқ қилган. Ва Пайғамбаримиз с.а.в. нинг қизил ридолари бор эди, қизил қотифалари бор эди, деган ҳадисларни булар ҳаммаси Ямандан келган кийимлар эди. Ана шу Яманий кийимларни қизилини ҳам ичида бошқа рангдаги йўлоқлари бўлар эди деган маънони айтишган. Сариқ рангдаги кийим тўғрисида гапирадиган бўлсак, асли ранги сариқ бўлса ҳечқиси йўқ. Лекин Арабларда авваллари заафарон билан ёки яна бир бўёқ билан кийимни ҳиди чиқиб туриши учун бўяб олиш ҳолатлари бор экан. Ҳидли ҳиди жуда анқиб турадиган бир ўсимликлардан бўлган бўёқ экан, улар сариқ рангда бўлар экан. Шунда бўяб олиш "мусоффор" дейилади, булар мумкин эмас, лекин асли сариқ рангдаги бўлса мумкинлиги китобларимизда батафсил айтилган. Тор шим кийишни ҳукмичи? Шимни эркак кишилар кияётган бўлса, тор кийиши ўзи учун қийинчилик туғдириш маъносида, унча тўғри келмаслик тўғрисида мулоҳаза қилиниши мумкин. Лекин қизлар аёллар кийса фақат шимни ўзини кийиб юришлари жоиз эмас, кийган шимини устидан у оёғини ёки баданини шаклини тўсиб турадиган яна устидан бир кенгроқ кийим кийиши лозим бўлади. Тор шимни ўзини кийиб юриш мўмина-муслима қизларга тўғри келмайди.\n21:29 / 27.04.2016 1905\n21:31 / 27.04.2016 3244\nАссалому алайкум Бир одамга 90.000 сўмга запчаст сотдим. 1 хафта ичида сизга ишласа қолсун бўлмасам қайтариб олиб келиб беринг дедим. 1 хафтадан кейин қайтариб давоми...\n2245 07:58 / 27.12.2018\n2348 09:25 / 15.02.2019\nСавол Муҳтарам устоз Рамазон ойи бу йили айниқса иссиқ келиши сиз муҳтарамга бу мавзуда кўплаб саволлар оқимини келишига сабаб бўлмоқда. Бу мавзуда давоми...\n2985 15:22 / 02.06.2017


Туркияда яна гуланчиликда гумонланган минглаб одам қамоққа олинди\n20 ноябр 2019, Тошкент вақти: 17:53\nГуланчиликда гумонланиб қўлга олинган туркияликлар.\nТуркияда 26 апрель куни мингдан ортиқ одам қамоққа олинди ва 3 224 одамни қамоққа олиш учун ордер берилди. Уларнинг барчаси АҚШда яшаётган уламо Фатҳуллоҳ Гулан билан алоқа қилганликда айбланмоқда.\nТуркия ички ишлар вазири Сулаймон Сойлу Анқарада ўтган матбуот анжуманида:\n-Ҳозирда 72 вилоятда 1009 нафар “махфий имом”лар қўлга олинди. Бу Туркия республикаси учун муҳим қадам бўлди, - деб билдирди.\nАнқара Фатҳуллоҳ Гуланни 2016 йил июлида муваффақиятсиз якунланган давлат тўнтаришига урунишнинг асосий ташкилотчиси сифатида айблаб келади. Гулан бу айбловларни инкор қилган.\nШу кунгача Туркияда гуланчи сифатида гумонланган 40 мингдан кўпроқ одам қўлга олинган, 120 минг одам ишдан бўшатилган.


Пентагон ҳарбийларга хитой дронларидан фойдаланишни тақиқлади\nФото © DJI\nПентагон ҳарбийларга дунёдаги энг машҳур SZ DJI Technology Co Ltd компанияси дронларидан фойдаланишни тақиқлади. Бу ҳақида Reuters агентлиги хабар берди.\nМанбага кўра, махсус буйруқ нафақат DJI бренди остида сотилган барча дронлардан воз кечишни, балки софт ва ёрдамчи қурилмаларни тўлиқ йўқ қилишни кўзда тутади. Экспертларнинг тахминларига кўра, улардан фойдаланиш юқори хавф манбаи бўлиши мумкин.\nМутахассисларнинг таъкидлашича, америкалик ҳарбийлар геолокация маълумотлари, дронларнинг дастурий ва қурилмавий таъминотларини хавф манбаи деб ҳисоблаган бўлишлари мумкин, зеро улардан тўғри фойдаланилса, разведка маълумотларини йиғишда ёрдам бериши мумкин.\nSZ DJI Technology Co Ltd компанияси вакиллари АҚШ армиясининг бундай баёнотидан таажжубга тушишди ва яқин вақт ичида Пентагон вакиллари билан Хитойда ишлаб чиқарилган дронларнинг хавфсизлиги масаласини муҳокама қилишмоқчи.\nПентагон дрон тақиқлов\nПентагон «терабайт ўлим»га қарши ҳимояга шайланмоқда


Ўзбекистонда "Усмон мусҳафи"нинг айнан нусхаси яратилди\n07/06/2022 17:37 142\nЎзбекистондаги Ислом цивилизацияси маркази фаолияти кундан-кунга янги босқичга кўтарилмоқда. Марказ фаолияти учун бунёд этилаётган мажмуа билан бирга мамлакатимиз маънавий ҳаётида муҳим воқеликлар содир бўляпти.\nЎзбекистондаги Ислом цивилизацияси марказида таниқли хаттот Ҳабибулла Солиҳ томонидан "Усмон мусҳафи"нинг айнан кўчирилган нусхаси Марказга тақдим этилди. Бу ноёб ва қимматли туҳфа Марказ директори Шоазим Миноваров ҳамда Марказ директорининг илмий ишлар бўйича директор ўринбосари шайх Абдулазиз Мансур томонидан қабул қилиб олинди.\nТадбирда Ўзбекистондаги диний уламолар, зиёлилар, соҳа мутахассислари ва тадқиқотчилар ҳамда оммавий ахборот воситалари вакиллари иштирок этишди. Жараёндабевосита қатнашган, Қуръони карим тафсири муаллифларидан бири бўлган уламо Шайх Абдулазиз Мансур бу қилинган иш нафақат юртимиз, балки жаҳон хаттотлиги санъати ва бутун ислом олами учун катта ва қувончли воқеа эканлигини таъкидлади.\nХаттот шундай фикрлари билан ўртоқлашди:\n"Маҳобатли иншоот барпо этилишидан илҳомланиб, имкон даражасида ҳисса қўшиш ниятида бузоқ терисидан махсус тайёрланган саҳифаларга, мусҳаф матнининг ёнига барча учун осон ва тушунарли ўқилиши мақсадида "насх" услубида ўқилишини ҳам алоҳида ёздим. Жами 586 бетдан зиёда асар бўлди. Асл нусха саҳифаларининг чети ва баъзи варақлар ярмигача нобуд бўлган қисмларини худди ўзидек тиклашга ҳаракат қилдим. Икки йиллик тинимсиз меҳнат натижасини бугун кўриб турибсиз."\nУсмон Мусҳафининг навбатдаги ноёб нусхаси Ислом цивилизацияси марказининг энг қимматбаҳо экспонатларидан бири сифатида сақланади.


Ички ишлар вазирлиги вакилининг таъкидлашича, савдо нуқталарида ижтимоий масофа сақланмаяпти, одамлар тиббий ниқоб ҳафталаб алмаштирмасдан тақишмоқда, карантин чекловларига риоя этилмаяпти.\n“Охирги вақтларда карантин чекловлари юмшатилиб, кўпгина ташкилот ва корхоналарга, тадбиркорларга иш юритишга шароит яратиб берилди, одамларнинг кўчага чиқишига имкон яратилди. Лекин фуқароларимиз бундан тўғри хулоса чиқармасдан, хавфли юқумли касалликдан бутунлай халос бўлдик деган тушунча билан, карантин қоидаларига беписанд муносабатда бўла бошладилар. Бозорларимизда, савдо нуқталаримизда ижтимоий масофа сақланмаяпти, фуқаролар тиббий ниқобни кўп кунлар, ҳаттоки ҳафталар давомида алмаштирмасдан тақмоқдалар, кўчага ниқобсиз чиқиш ҳолатлари кузатилмоқда. Транспортда юриш чекловларига риоя этилмаяпти”, дейилади ИИВнинг Telegram’даги расмий каналида эълон қилинган видеомурожаатда.\nВазирликнинг Ўзбекистон аҳолисига мурожаатида бугунги кунга келиб касаллик аниқланган фуқароларимиз сони 3 440дан ошгани, улардан деярли 20 фоизи ҳали тузалмагани, шу пайтгача касалликдан 14 киши вафот этгани, 4 киши оғир аҳволдалиги алоҳида таъкидланади. Қайд этилишича, 46 минг 600дан зиёд фуқаро карантинда қолмоқда, коронавирусга чалинган 127 нафар беморнинг касаллик юқтирган манбаси ҳануз аниқланмаган, касал бўлганини ҳеч кимга билдирмасдан ёки коронавирус инфекциясини юқтирганини билмаган ҳолда уй шароитида даволанган беморлар ҳақида ҳам маълумотлар мавжуд.\nОхирги вақтларда Тошкент шаҳри, Тошкент ва Самарқанд вилоятларида коронавирус касаллиги аҳоли орасидан аниқланаётгани, бу рақамлар ҳар куни кўпайиб бораётгани, охирги икки кунда Тошкент шаҳрининг ўзида уларнинг сони 25тани ташкил этгани фуқароларнинг гигиена қоидалари ва белгиланган чекловларга беписанд бўлишлари натижасидир.\n“Ички ишлар органлари мутасадди вазирлик ва идораларнинг ходимлари билан бирга касалланган шахслар билан мулоқотда бўлган фуқароларни аниқлаш, уларни тезкорлик билан карантинга олиш бўйича мураккаб тезкор-қидирув тадбирларини амалга оширмоқдалар. Унутманг, касаллик ташувчи шахслар ўзлари билмаган ҳолда орамизда юриши мумкин. Шунинг учун, аввало, ўзингиз ва яқинларингиз хавфсизлиги учун ниқобсиз юрманг, мақсадсиз кўчага чиқманг, зарурат туғилганда бозор ёки дўконга тушсангиз, ижтимоий масофани қатъий сақланг.\nТартибни сақлаб қолиш бизнинг бурчимиз, огоҳлантириш эса вазифамиздир. Илтимос, сизни жазолашга бизни мажбур қилманг. Ҳеч ким яна бир неча ой уйда ўтиргиси келмаяпти. Вазият бунгача боришига йўл қўймаслик ўз қўлимизда.”, дейилади Ички ишлар вазирлигининг ўзбекистонликларга йўлланган видеомурожааатида.


Саудия Арабистонида қиш ноодатий совуқ келиши кутилмоқда\n23:42 / 23.11.2017\nИссиқ ва қурғоқчил иқлимга эга бўлган Саудия Арабистонида жорий қиш ноодатий совуқ келиши кутилмоқда. Маҳаллий об-ҳаво мутахассисларининг таъкидлашларича, ҳаво ҳарорати -5 градус совуққача тушиб кетиши мумкин.\n“Қироллик ҳудудида қишда ҳаво ҳарорати -5 градус совуққача тушиб кетиши мумкин. Энг совуқ ҳаво Саудия Арабистони шимолида бўлади”, деб маълум қилди Саудия Арабистони метеорологик хизмати ижтимоий тармоқдаги саҳифасида.\nЖорий ҳафтада қиролликда кучли ёмғирлар ёғишни бошлади: дастлаб ёмғир мамлакатнинг ғарбида, 23 ноябрдан эса марказий қисмидаги Ар-Риёдда ёғишни бошлаган. Ҳафта бошидан шунчалик кўп миқдорда ёмғир ёғганки, қиролликнинг йириклиги бўйича иккинчи шаҳри – Жиддада барча асосий трассалар ва туннеллар сув остида қолган.\nЎтган йил қишида Арабистон яримороли давлатлари бу жойлар учун ноодатий табиий ҳодиса – қорнинг ёғиши гувоҳи бўлгандилар. Ўтган қишда қор Саудия Арабистонининг шимолидаги баъзи ҳудудлар, Уммон султонлиги ва БААда кузатилган.\nСаудия Арабистони қиш совуқ ҳаво


Давлат томонидан мусодара қилинган мулкни қайтариб олиш мумкинми? - Anhor\nAnhor Все посты Давлат томонидан мусодара қилинган мулкни қайтариб олиш мумкинми?\nЯқин қариндошининг иқтисодий жиноятларда айбланиши, мулкининг мусодара қилиниши ва уй-жойининг пойтахт ҳокимлиги балансига ўтказилиши – булар Тошкентда истиқомат қилувчи Лариса Пак дуч келган муаммолар. У охирги тўрт йил давомида ўз мулки деб ҳисоблайдиган квартираси учун курашиб келмоқда. Бироқ суд квартира давлат балансига ўтиши керак деган қарорга келиб, бир йил олдин ушбу мулкни ҳибсга олди. Ҳозир бу квартирада ҳокимлик томонидан кўчириб келинган нотаниш одамлар яшамоқда. Лариса ўзининг Anhor.uz нашрига тақдим этган мурожаатида квартирадан қандай маҳрум бўлгани ва уйини қайтариб олиш учун унга нима халақит бераётгани ҳақида сўз юритади.\n«2004 йилдан 2011 йилгача мен турмуш ўртоғим билан Россияда яшадим. 2011 йил августида эримда онкологик касаллик борлигини аниқлашди. Эрим Россиядаги уйни сотиб, Ўзбекистонга қайтишимизни истади, чунки ҳамма қариндошларимиз шу ерда яшайди. Мен сотилган уйнинг пулини пул ўтказмалари тизими орқали бўлиб-бўлиб кичик синглимга жўнатдим. У бу пулларга Тошкентда бизга уй сотиб олиши керак эди. Ўша пайтда менда, эримда ва синглимда пойтахт пропискаси йўқ эди, шу боис квартирани холамнинг номига расмийлаштирдик, чунки ўша вақтда у Тошкент пропискаси мавжуд бўлган ягона қариндошим эди. Кейинроқ, 2016 йилда уни иқтисодий жиноятларда айблашди, гўёки у божхона ишида жиноий гуруҳ ташкилотчиси бўлган эмиш, шу боис унинг номига расмийлаштирилган учта квартира мусодара остига тушди. Бироқ, охир-оқибатда, фақат менинг кўчмас мулкимни олиб қўйишди, чунки қолган квартираларда бир нечта одам рўйхатда турар экан, менинг квартирамда эса фақат холам рўйхатдан ўтган. Ҳокмлик ходимлари менга: “барибир бу квартирада ҳеч ким яшамаяпти, пропискада ҳам ҳеч ким йўқ, шу боис уни биринчи навбатда олиб қўямиз”, деб очиқчасига айтишди. Бундай лоқайд муносабат мени лол қолдирди», – деб ёзади Лариса.\n«Квартирани дарров олиб қўйишгани йўқ. Ҳукм эълон қилиниб, мулк ҳибсга олингунга қадар уч йил вақт ўтди. Яъни уч йил давомида (2016-2019 йй.) биз ҳокимликдан квартира жиноий иш доирасида мусодара остига тушади ва тез орада олиб қўйилади деган ёзма ва оғзаки хабарларни олиб келдик. Биз турли идораларга мурожаат қилиб, ишимизни пухта ўрганишларини сўрадик, аммо ҳеч бир давлат органи, шу жумладан суд ҳам, бизни тинглашга ҳаракат қилмади ва квартира менинг шахсий пулларимга харид қилинганини ва мунинг мулким эканини тасдиқлайдиган далилларни (пул ўтказмалари ҳақидаги ҳужжатлар) эътиборга олмади. Роппа-роса бир йил олдин, 2019 йил сентябрида, Тошкент ҳокимлиги ходимлари мулкдорни кўчириш ҳақидаги суд қарорисиз уйнинг қулфини бузиб, мулкни хатлаб кетишди. Менинг уйни мусодара қилишга рухсат этувчи расмий ҳужжатларни тақдим этиш ҳақидаги илтимосимга эътибор қилишмади. Ҳозир квартирада ҳокимлик кўчириб келган нотаниш одамлар яшамоқда», – дейди Лариса.\n2020 йил январь ойида Олий суд судьяси иш назорат тартибида кўриб чиқилгунга қадар ҳукмни мулкни олиб қўйиш қисмида тўхтатган эди. Anhor.uz мухбири мазкур ишга изоҳ бериш ҳамда давлат томонидан олиб қўйилган мулкка бўлган ҳуқуқларни тиклаш ва уни қайтариб олиш процедураси ҳақида гапириб бериш илтимоси билан ҳуқуқшунос Жалолиддин Исҳоқовга мурожаат қилди.\n«Жиноят ишини ўрганиб чиқмасдан туриб ишга баҳо ва изоҳ бериш қийин. Аммо бир нарса аниқ – ҳукмни иш назорат тартиби қўриб чиқилишидан олдин ундирувни зарарни қоплаш ҳисобига квартирага қаратиш қисмида тўхтатиш – мулкни қайтариб олиш учун асос ҳисобланмайди. Айни пайтда иш ҳукмни қайта кўриб чиқиш босқичида турибди ва ҳозирча суд шикоятни расман қондира олмайди ва ҳукмни зарарни ундириш қисмида бекор қилолмайди, шу боис квартирани қайтаришлари даргумон. Амалда бундай ишлар анчагина. Кўпчилик турли сабабларга кўра ўз квартирасида яшаш ҳуқуқидан маҳрус бўлган, аммо уларнинг аксариятини бир наса бирлаштириб туради – мулк ҳуқуқи учинчи шахсларга расмийлаштирилган. Асосий сабаб ҳам бундай битимларнинг оқибатлари ҳақида етарлича маълумотга эга эмаслик.\nШунинг учун мулкни қариндошлар ёки дўстлар номига расмийлаштиришдан олдин барча таваккалларни ва эҳтимолий оқибатларни яхшилаб ўйлаб кўриш жуда муҳим. Чунки суд учун кўчмас мулк кимнинг пулига харид қилингани эмас, балки кўчмас мулкка бўлган мулк ҳуқуқини тасдиқловчи ҳужжатда кимнинг номи кўрсатилгани муҳим», – дейди ҳуқуқшунос.\n«Амалиёт ҳатто реал мулкдорлар ҳам уйидан маҳрум бўлиши мумкинлигини кўрсатмоқда. Шундай ҳолатлар бўлганки, ҳуқуқни муҳофаза қилиш органларининг ходимлари квартирада фоҳишахона ташкил қилинганлигини важ қилиб, уни мусодара қилган ва мулкни ҳокимлик балансига ўтказган. Ҳар қандай ҳолатда ҳам мулкни ҳибсга олиш ишлари суд ҳужжатида акс этган бўлиши керак. Ҳеч ким суд қарорисиз уйни бузиб киришга ҳақли эмас. Агар умуман айтадиган бўлсак, бу масаланинг жиҳатлари кўп, ишнинг қандай якунланиши ана шуларга боғлиқ. Ҳукмда кимга ва қандай суммага зарар етказилгани кўрсатилган бўлиши шарт. Яъни аввал зарар ҳажмини ҳисоблаб чиқиш керак, фақат шундан кейингина айбланувчининг мулки ундирувга қаратилиши мумкин. Аксарият ҳолларда квартирани, жумладан суд мулк жиноий йўл билан олинган деб ҳисоблаганида олиб қўйилади. Кўп ҳолатларда уй-жой кейинчалик бошқа фуқароларга, одатда, эҳтиёжманд оилаларга вақтинчалик фойдаланишга берилади. Айримлар олиб қўйилган квартирада бир неча йил яшаганидан сўнг уни хусусийлаштиришга ва ўз мулкига айлантиришга муваффақ бўлади.\nҚайд этиб ўтаман, Ўзбекистон қонунчилигида “мусодара қилиш” тушунчаси йўқ, у бекор қилинган бўлиб, ҳозир олиб қўйиш юридик томондан “мулкни давлат даромадига қаратиш” деб айтилади. Жиноий йўл билан орттирилган пул ва мулк суд ҳукми билан жиноят содир этиш оқибатида етказилган мулкий зарарни қоплашга қаратилади, мулкий зарар кўрган шахс аниқланмаган тақдирда эса, у давлат даромадига қаратилади. Биз “мусодара қилиш” сўзидан жазо тури сифатида қочганмиз. Аммо тушунчани алмаштириш, барибир ҳеч нимани ўзгартиргани йўқ. Суд оқлов ҳукмини қабул қилган ҳолатларда ёки “жиноятчи”ни реабилитация қилганида, қонун бу одамга давлат даромади ҳисобига олиб қўйилган мулкни қайтариш мажбуриятини юклайди. Суд ҳукмни мулкни. масалан, квартирани олиб қўйиш қисмида бекор қилиши билан, ушбу суд ҳужжати қонуний кучга кирганидан кейин ҳокимлик дарҳол ёлловчи (ижарага олувчи) билан шартномани бекор қилиши, квартирани ўз балансидан чиқариши ва ҳужжатларни кадастрга топшириши зарур. Ўз навбатида, кадастр хизмати реабилитация қилинган мулкдорнинг аризаси бўйича ҳужжатларни қайта расмийлаштириши ва унга бўлган мулк ҳуқуқини тиклаши лозим. Бироқ амалда кўп ҳолларда мулкдорнинг ҳуқуқларини тиклаш жараёни чўзилиб кетади», – дея хулоса қилади Жалолиддин Исҳоқов.\nСардоба сув омборининг ўпирилган дамбасида сув тошқини оқибатларини иккита бригада туну-кун бартараф этмоқда


04 декабр 2021, Тошкент вақти: 13:49\nЖо Байден ва Владимир Путин\nАҚШ президенти Жо Байден 9 июль куни Россия раҳбари Владимир Путин билан телефон орқали мулоқот қилди. Оқ уй расмий баёнотига кўра, мулоқот чоғида томонлар ўз жамоаларининг АҚШ-Россия саммитидан сўнг Сурияга трансчегаравий инсонпарварлик ёрдамини етказиб бериш тикланишига олиб келган “ҳамкорликдаги саъй-ҳаракатларини юқори баҳолаганлар”.\n“Америка овози”нинг хабар қилишича, Байден Путин билан Россиядаги кибержиноятчилар томонидан “ўғри” компьютер дастурлари ёрдамида ҳужум уюштириш давом этаётганига оид муаммони ҳам муҳокама қилган. Ушбу ҳужумлар Қўшма Штатлар ҳамда дунёнинг бошқа мамлакатларига дахл қилган.\n“Президент Байден Қўшма Штатлар ушбу тўхтамаётган хатар қаршисида ўз халқини ва ўта муҳим инфратузилмаларини ҳимоя қилиш учун барча зарур чораларни кўришини тасдиқлади”, дейилган Оқ уй баёнотида.\nОқ уй матбуот котиби Жен Псаки 9 июль куни журналистларнинг саволларига жавоб бераркан, икки етакчининг телефон орқали мулоқоти АҚШ президенти Жо Байденнинг ташқи сиёсатда дипломатик воситаларга суянишини намойиш этишини таъкидлади.\nПсакининг урғулашича, Америка раҳбарияти позициясига кўра Россия ҳукуматининг киберҳужумларга бевосита алоқаси бўлмаган тақдирда ҳам, кибертовламачилар Россия ҳудудида бемалол ҳаракат қилаётган экан, ҳукумат бунинг учун жавоб бериши керак.\nШу ҳафта бошларида АҚШ президенти “ўғри” дастурлар орқали ҳужумлар уюштириш давом этаётгани, уларнинг асосий нишони Kaseya технологик ширкати экани ва Америка бизнеси “минимал зарар” кўргани ҳақида айтган эди.\nМазкур ҳужумлар ҳакерларга дунё бўйича юзлаб майда корхона, жумладан АҚШ ширкатларининг тармоқдаги маълумотларини блоклашга имкон берган. Ҳужумлар учун жавобгарликни Россияга алоқадор бўлган REvil ҳакерлар гуруҳи ўз зиммасига олган.\nОқ уй матбуот котиби Жен Псаки президентларнинг жума кунги телефон орқали суҳбати бир соатга яқин давом этганини билдирган.


Бриллиант дисплейли смартфонларгача оз қолди! - Terabayt.Uz\nБриллиант дисплейли смартфонларгача оз қолди!\nАйни пайтда OLED-дисплей технология асосида смартфон саноати учун энг илғор экранлар етказиб берилмоқда. Айниқса, энг қиммат флагманлар ишлаб чиқарувчи Apple компанияси ҳам илғор смартфонида OLED матрицали дисплейдан фойдалангач, жаҳон миқёсида бундай экранларга эҳтиёж кескин ошиб кетди.\nБироқ, жорий йилда жаҳон смартфон саноатида янги турдаги инновацион дисплейлар кутилмоқда. Шу кунларда экран технологиясини такомиллаштирувчи Akhan компанияси бриллиант қопламали экранларнинг прототипини синовдан ўтказмоқда.\nИшлаб чиқарувчининг сўзларига кўра, янги дисплейлар ҳозир энг илғор смартфонларда ўрнатилаётган дисплейлардан 6 баробар пишиқ ва 10 баробаргача мустаҳкам бўлади.\nMirage Diamond Glass деб ном олган бу технологияга кўра, смартфон экранларида лабораторияларда тайёрланган сунъий бриллиант тошидан фойдаланилади. Бу хомашё экран шишаси таркибига қўшилади. Натижада, “нанокаркас” деб ном олган дисплейлар ҳосил бўлади. Бундай дисплейлар ташқи таъсирларга ҳам чидамли бўлади.\nAkhan вакилларининг маълум қилишларича, бриллиант нано-қопламалардан анъанавий Gorilla Glass экранларини ишлаб чиқаришда ҳам фойдаланиш мумкин.\nҲозирда Akhan экспертлари Mirage Diamond Glass хомашёсининг смартфондан фойдаланишда яратиб берадиган қулайликларини ўрганишмоқда. Жумладан, янги турдаги экранлар тасвирнинг ёрқинлигини, шу билан бирга кўзни олувчи ёруғликни қайтаришга мослаштирилган бўлади. Натижада, ёруғ шароитда ҳам экрандан бемалол фойдаланиш мумкин.\nБриллиант дисплейли смартфонларнинг 2019 йилда намойиш этилиши кутилмоқда.


“Миллий тикланиш” демократик партияси раҳбари Алишер Қодиров Ўзбекистоннинг Евроосиё иқтисодий иттифоқи (ЕОИИ) таркибига кириш борасидаги позицияси қатъий эмаслигини билдириб қўйди.\nБундан аввалроқ, аниқроғи, 10 октябрь куни А.Қодиров бу мавзуда гапириб, “ЕОИИ номи билан иқтисодий бўлган, аммо ортида яширин сиёсий мақсадларни ҳам кўзда тутган ташкилот”, дея баёнот берган эди.\nЭнди эса у яна шу мавзудаги саволга: “Миллий тикланиш” партияси Ўзбекистоннинг иқтисодий ва сиёсий манфаатларига хизмат қиладиган ҳар қандай ҳаракатни қўллаб-қувватлайди”, дея жавоб қайтармоқда.\nТаъкидлаш керакки, октябрь ойида Ўзбекистоннинг ЕОИИга аъзо бўлиши мавзуси атрофида баҳс-мунозаралар кучайган пайтда бу тузилмага қўшилиш мамлакат учун номақбул экани ҳақида фақатгина “Миллий тикланиш” очиқчасига ўз позициясини билдирганди.\nАммо ҳукумат расмийлари, биринчи навбатда, Сенатда туриб Ўзбекистоннинг расмий позициясини баён қилиш билан шуғулланувчи Содиқ Сафоев бу тузилмага аъзолик ҳақида илиқ фикрларни билдириши ортидан “Миллий тикланиш”нинг шашти қайтган кўринади.\nШу боис, А.Қодировнинг бу борадаги сўнгги қатъиятсиз баёнотини “миллий турланиш”нинг ёрқин шакли ўлароқ баҳолаш тўғрироқ бўлади.\nБошқа партияларчи? Ҳозирча улар “сиёсий ҳушёрлик” тамойилларига таянган ҳолда “ўзаро ҳамкорлик яхши”, “бу масалани миллий манфаатлар нуқтаи назаридан ҳал этиш керак” қабилидаги умумий гаплардан нари ўтаётгани йўқ.\nҲамма ҳозирча президент Шавкат Мирзиёевнинг ЕОИИга аъзоликка оид очиқ баёнотини кутаётгани шубҳасиз.\nАйни шундай баёнотдан сўнг мамлакатдаги сиёсий кучларнинг бу масаладаги позицияси “қатъийлашади”.\nҲозирча эса ҳукумат ҳам, сиёсий партиялар ҳам Ўзбекистоннинг ЕОИИга аъзолик масаласида аниқ фикрни очиқ айтаётгани йўқ. Улар икки ўт орасида қолган.\nБир томондан, 2017 йилнинг баҳорида ташқи ишлар вазири Абдулазиз Комилов Ўзбекистоннинг ташқи сиёсатдаги асосий позицияси турли тузилмаларга, жумладан, Коллектив хавфсизлик шартномаси ташкилоти ҳамда Евроосиё иқтисодий иттифоқига кирмаслик экани ҳақида баёнот бериб қўйган.\nИккинчи томондан, Россия Ўзбекистонни ўз таъсир доирасига тобора чуқурроқ киритишга қаратилган сиёсат юритмоқда. Бу йўлда ҳар қандай жиддий иқтисодий-сиёсий босим ўтказишга тайёр эканига ишора қилмоқда.\nАгар Россиянинг айтганига юрсак, Ўзбекистон ташқи сиёсатининг асосий тамойилларида ўзгариш юз бердими, деган савол юзага чиқиши турган гап. Бу эса мамлакат ташқи сиёсатининг қатъийлигига нисбатан шубҳа уйғотади.\nШунга қарамай, Ўзбекистоннинг ЕОИИга аъзо бўлиши масаласидаги кескин баҳс-мунозаралар ҳали узоқ давом этадиганга ўхшайди.\nРасмийлар бу масалада Россия позициясига ёндашадиган фикр билдираётган бир пайтда мустақил таҳлилчилар ва норасмий мухолифатнинг, шунингдек, ижтимоий тармоқлардаги аксарият фойдаланувчиларнинг қарашлари бир-бирига зидлигича қолмоқда.\ndata-title="Қозонга яқин борсак, қораси юқади" data-description="<!-- wp:paragraph --> <p>“Миллий тикланиш” демократик партияси раҳбари Алишер Қодиров Ўзбекистоннинг Евроосиё иқтисодий иттифоқи (ЕОИИ) таркибига кириш борасидаги позицияси қатъий ..." data-image="https://eltuz.com/wp-content/uploads/2019/10/rasm42658.jpg" data-url="https://eltuz.com/asosiy-mavzular/211875/" data-services="facebook,odnoklassniki,twitter,telegram" data-counter="ig">\n“Вақтинча ижара”га олинган арчалар президент кетгач эгаларига қайтарилди\nСамарқанднинг Қорасув массивидан ўтувчи йўл чеккасига “экилган” арча кўчатларини маҳаллий ҳокимлик президент ташрифидан кейин эгаларига қайтарди. “Элтуз”га Самарқандда пластик ...\nЎзбек мулозимининг “одоб рамкаси”\nВазирлар Маҳкамасининг 2 март куни чиқарилган янги қарорига кўра, Мулозим пора олмаслиги, уят гап билан сўкмаслиги ва тижорат билан ...\nУ 16 йил фермерлик қилди. Отасининг ҳам суяги далада қотган, қирқ йил давомида пахта етиштириш билан шуғулланган. Аввал отасига, ...\n“Энди биз, очдан ўламизми?”\nАкмал Набиев Eltuz.com Укам, мен кўпни кўрган, сиз эсласангиз керак Тожикистонда бўлган урушни. Мен ўшанда Душанбеда бўлган, бир томонда ...


Қирғизистонда тез ёрдам пуллик бўлади – КУН УЗ\nГлавная / Жаҳон / Қирғизистонда тез ёрдам пуллик бўлади\nAnvar 09.02.2018\tЖаҳон Comments Off on Қирғизистонда тез ёрдам пуллик бўлади 20 Показы\nҚирғизистонда шошилинч тиббий ёрдам пуллик бўлади. Бугун мамлакат Соғлиқни сақлаш вазирлиги ҳайъат йиғилишида ушбу таклиф муҳокама этилди.\nМажбурий тиббий суғурта фонди раҳбари Марат Калиевнинг сўзларига кўра, беморларни олиб ўтиш учун жуда катта маблағлар сарфланмоқда.\n«Олиб ўтишни пуллик қиладиган пайт келди. Албатта, шошилинч тиббий ёрдам хизматлари бепул бўлиб қоладиган фуқароларнинг алоҳида тоифаси сақланиб қолади. Хорижда ҳеч ким «тез ёрдам»ни шунчаки чақирмайди, сабаби бунинг учун пул тўлаш кераклигини билишади», – дея маълум қилди Марат Калиев.\nУ янгиликни минтақаларда жорий этишни бошлаш таклифи билан чиқди, у ерда чақириқлар сони нисбатан камроқ экани айтилди. Соғлиқни сақлаш вазири Талатбек Ботиралиев унинг фикрига қўшилиб, «соғлиқни сақлашда ҳар доим пул етишмаслигини» билдирди.\nтез ёрдам Қирғизистон\t2018-02-09\nTags тез ёрдам Қирғизистон\nПред. “Кўк-гумбаз” жоме масжиди\nСледующая Шуҳрат Ғуломов умрбод қамалган, МХХ раисининг бошқа ўринбосарлари ишдан олинган\nАҚШ президенти Дональд Трамп душанба куни Ҳиндистонга илк марта ташриф буюрди. Унга рафиқаси Мелания Трамп …\nМигрантлар қайси мамлакатда яхши яшайди?\nРамазон ойида Саудия Арабистонида савдо назорати кучаяди\nЖАР ҳукумати янги масжид қурилишига рухсат берди\n«Ажойиб совға». Исроил президенти вазиятга муносабат билдирди